Crvena Zvezda Esports: Tu smo da ostanemo – RUR Esports\nCrvena Zvezda Esports: Tu smo da ostanemo\nHome - .games - League of Legends - Crvena Zvezda Esports: Tu smo da ostanemo\nBy Sawovsky 26/01/2018\nDanas je u 12h u Medija Centru stadiona Rajko Mitić, popularne Marakane, održano zvanično predstavljane Esport sekcije Crvene Zvezde, najnovijeg člana ovog najvećeg balkanskog sportskog kolektiva.\nCrvena Zvezda se pridružila brojnim evropskim fudbalskim velikanima koji već imaju svoje esport timove, kao što su Šalke, PSG, Mančester Citi, Valensija, Ajaks i brojni drugi timovi širom Evrope.\nIako je zvanična prezentacija tima održana danas, Crvena Zvezda kao League of Legends tim postoji već nekoliko meseci, i već iza sebe ima učešće u Vip Adria League, jednom od dva najveća regionalna esport projekta.\nNa zvaničnoj prezentaciji ekipe predstavljena je prva petorka tima, trener i menažder, a obelodanjeno je da će takođe postojati i drugi tim, odnosno podmladak u vidu “Crvena Zvezda Akademija” tima.\nLeague of Legends tim za ovu sezonu predstavljaju Nikola “Chopsteek” Mihailović (ADC), Dušan “Ryuzaki” Petković (Jungle), Nemanja “Akiles” Radaković (MID), te dva strana pojačanja, poljski igrač Jan “Mikoshida” Kanarkowski (Top) i Rumun Octav “ANG” Cretu (SUP).\nMenažder tima je rekao da je Crvena Zvezda veoma ozbiljno ušla u ovaj projekat i da su planovi dugoročni, ali da se ide postepeno, korak po korak, jer je cilj da se izgradi stabilna i uspešna esport organizacija na duge staze.\nNa pitanje o selekciji igrača za ovu sezonu, otkriveno je da je pre svega u prvi plan stavljen akcenat na disciplinu i ozbiljnost igrača u pristupu obavezama, i da su tako igrači i selektirani, u kombinaciji sa njihovim igračkim kvalitetima. Rečeno je da je Crvena Zvezda lako mogla da pokupi sve najboljle igrače regionalne scene, ali da to nije cilj već da je cilj da se radi sa mladim i talentovanim igračima koji tek treba da se izgrade i koji će od starta raditi u ozbiljnom i profesionalnom okruženju.\nNa pitanje o planovima o postepenom proširnju esport sekcije i na druge igre, rečeno je da se o tome svakako razmišlja i prati, ali da 2018. godinu pre svega žele da posvete LoL timu. Pomenut je Overwatch kao interesantna opcija zbog ogromnog projekta Overwatch League koji Blizzard organizuje, ali je i naglašeno da Overwatch trenutno nema toliku popularnost na ovim prostorima.\nPitali smo i šta misle o generalnoj svesti domaće sredine i domaćih brendova o rastu i važnosti esporta u svetu, i rečeno je da kod nas sponzori još uvek “spavaju” kada je esport u pitanju, i da je na svima nama koji radimo u esportu, i medijima i organizacijama, da se industriji otvore oči o važnosti i rastu esporta, te o njegovoj poziciji u budućnosti šuz biznisa.\nPlanovi za 2018. godinu u Esports Balkan League su veliki, ali se ekipi ne pravi nikakav pritisak jer je pre svega cilj da se napravi jedna ozbiljna ekipa sa jasnom i dobrom organizacijom.\nTrener Sa1na je pričao o nekim planovima i taktikama za novu sezonu, ali naravno nije želeo da otkriva sve karte, osim da smatra da je za Crvenu Zvezdu dobro što će u ovoj sezoni format partija biti bo1, jer u takvoj sredini najbolje šanse imaju dobro organizovane ekipe, a smatra da je Crvena Zvezda tu bez premca.\nOtkriveno je i da Sa1na neće biti usamljen u ovom poslu, i da će čitav jedan tim analitičara i pomoćnih trenera raditi na pripremi ekipe.\nNa pitanje domaćim igračima u timu da li osećaju pritisak igranja za jedan tako veliki tim kao što je Crvena Zvezda, koji ima višemilionsku bazu navijača iza sebe, rekli su da ne osećaju pritisak, ali da svakako osećaju zdravu količinu odgovornosti prema tome i svesni su važnosti tima, te će dati sve od sebe da ga predstavljaju kako treba.\nStranci u timu, Rumun i Poljak, otkrili su da im je za sada u Beogradu sjajno i da su veoma srećni što imaju priliku da igraju za jedan od najpoznatijih svetskih sportskih klubova, sada kao esport igrači.\nPrvu priliku da gledamo Zvedu u novoj sezoni imaćemo na početku druge sezone EBL.\nCS:GO – Počinju četvrtfinala, ko osvaja titulu?\nWoT – Vikend specijal: Laki tenkovi\nOlafa kidnapuju u najnovijoj stranici stripa ”Olaf Vs.…\nOrianna bafovana na PBE serveru\nNa PBE server stigle nove izmene na Aftershock…\nPlaystation VR prodat u 4.2 miliona primeraka\nPredstavljen Iron Man VR\nNajnoviji trejler za Mortal Kombat 11 pokazuje susret stare i nove škole\nNo Man’s Sky postaje igriv i u VR-u\nWolfenstein: Youngblood, DooM Eternal, Rage 2, kao i Fallout 76 dolaze na Steam\nApple predstavio novi pretplatnički servis za gejmere\nBattlefield V u narednim mesecima dobija nove mape i modove igranja\nWarframe slavi 6 godina postojanja\nVivo novi sponzor PUBG Mobile Club Open lige, nagradni fond povećan na 2,5 miliona dolara\nInteraktivna Fortnite mapa prikazuje sve lokacije chestova, vozila, voća i ostalih bitnih predmeta\nNajnoviji apdejt za Overwatch donosi buff za Junkrata, Symmetru i Reapera\nFortnite uskoro dobija otrovne zamke\nJedan skin za oružje u Apex Legends krije zanimljivi easter egg ispisan binarnim kodom\nOtkriveno tačno vreme dolaska v8.20 apdejta


Prvenstvo jugoistočne Srbije u boksu sutra u Vlasotincu - JUGPRESS\nPrvenstvo jugoistočne Srbije u boksu sutra u Vlasotincu\nOd autora: Jugpress Maj 6, 2017\nPojedinačno prvenstvo jugoistočne Srbije u bosu za oba pola i sve uzraste, biće organizovano sutra u Sportsko rekreativnom centru „Vlasina“ u Vlasotincu sa početkom od 16:00 časova.\nMerenje i lekarski pregladi boksera biće obavljeni na istoj lokaciji od 12 do 13 časova.\n„Ovo će biti prilika da bokseri provere svoju spremnost pred predstojeće prvenstvo Srbije u Kragujevcu, koje će biti na programu od 12. do 14. maja”, kaže trener bokserskog kluba „Arena“ iz Vlasotinca Milan Jović.\n“Obezbedili smo pehare za najbolji klub i najbolje boksere u svim uzrastima i medalje za sve takmičare, tako da u Vlasotincu očekujemo dobre borbe”, dodao je on.\n“Prvenstvo jugoistočne Srbije će ujedno i biti uvod u pravi bokserski spektakl između reprezentacije jugoistočne Srbije i Šumadije koji planiramo da organizujemo u narednom periodu u Vlasotincu. Pozivamo sve ljubitelje plemenite veštine da u nedelju 7. maja dođu u SRC „Vlasina“ u Vlasotincu, da prisustvuju ovoj sportskoj priredbi i podrže Vlasotinačke borce”, rekao je Jović i posebno naglasio da je ulaz besplatan.


By Spiros Sideris / Објављено на: December 9, 2019\nGrčki ministar spoljnih poslova Nikos Dendias bio je domaćin radnog doručka, na koji su bili pozvani i ministar vanjskih poslova Severne Makedonije Nikola Dimitrov i vršilac dužnosti ministra spoljnih poslova Albanije Gent Cakaj. Radnom doručku prisustvovalo je 20 ministara spoljnih poslova i skoro svih država članica EU. Tokom sastanka razgovarano je o evropskoj perspektivi ove dve države i regionu Zapadnog Balkana uopšte te razmenjena mišljenja o tome kako promovisati evropsku perspektivu dve zemlje.\nNakon doručka, Nikos Dendias rekao je novinarima:\n„Imali smo zadovoljstvo danas organizovati, sa velikim uspehom usuđujem se reći, radni doručak ministara spoljnih poslova Evropske unije, kojem su naša dvojica kolega, iz Severne Makedonije i Albanije, pozvani da prisustvuju.\nViše od dvadeset evropskih ministara spoljnih poslova okupilo se danas; ovo je bila korisna prilika da, prvi put posle oktobarskog samita Evropskog saveta, razmenimo mišljenja o tome kako možemo da krenemo napred u sledećem periodu.\nPozvali smo na unapređenje metodologije proširenja i potrebu za održavanjem evropske perspektive Severne Makedonije i Albanije, kao i ostalih zemalja u regionu, u kontekstu usaglašavanja sa evropskom pravnom stečevinom.\nVerujem da smo danas, u određenoj meri, nešto postigli. Bila jeto plodna i smislena diskusija,kao i korak napred. Nastavićemo da radimo na pozitivnom razvoju, po mogućnosti sledećeg marta, u željenom pravcu.\nGrčka je najstarija zemlja Evropske unije u regionu. Ona je faktor stabilnosti, promoviše saradnju i nastaviće da preduzima jasne inicijative u tom pravcu.\nUskoro ću prisustvovati Savetu ministara kako bi, između ostalog, raspravljalo o problemu nepostojećeg Memoranduma o razumevanju između Turske i Libije. Siguran sam da će i u ovom slučaju Savet ministara naći način da odgovori“./ ibna


Sport Archives - Страница 190 од 526 - YU ECO RTV\nNaslovna / Sport (stranica 190)\nMladi fudbaleri „Spartaka“ porazom su se oprostili od svojih navijača\n22 јуна, 2020\tSport 0\nPosle tri uzastopne pobede, fudbaleri „Spartaka“ poraženi su u poslednjem kolu Superlige Srbije, u petak, na Gradskom stadionu, od „Napretka“ iz Kruševca sa 2:0. Na oproštaju od svojih navijača šef struke „plavih golubova“, Vladimir Gaćinović pružio je priliku najtalentovanijim mladim …\nSportski Kutak – Najbolji treneri za 2019. godinu\n19 јуна, 2020\tEmisija, Sport 0\nJedno zlato i četiri srebra za veslače „Palića“\n19 јуна, 2020\tSport 0\nVeslači „Palića“ dobro su otvorili ovogodišnju takmičarsku sezonu. U konkurenciji 172 posade iz 15 klubova, Palićani su osvojili jednu zlatnu i četiri srebrne medalje na prvoj regati za Kup Srbije, u okviru koje je organizovano i prvo kolo Omladinske lige …\nNenad Borovčanin posetio je Bokserski klub „Spartak“\n18 јуна, 2020\tSport 0\nPored novih rekvizita, mlađi takmičari Bokserskog kluba „Spartak“ , uskoro, će dobiti na korišćenje i trenažnu salu u okviru Ekonomskog fakulteta. Po rečima Predsednika Bokserskog saveza Srbije, Nenada Borovčanina, drago mu je što se danas na licu mesta uverio da …\nFudbaleri „TSC“ sa velikim ambicijama putuju u Niš\nPosle prošlonedeljne pobede od 2:1 protiv aktuelnog državnog prvaka, beogradske „Crvene zvezde“, fudbaleri „TSC-a“ iz Bačke Topole sa velikim ambicijama putuju u Niš, gde će ih ugostiti ekipa „Radničkog“. Biće to izuzetno zanimljiv i neizvestan duel, sa kojeg će, od …\nNa zatvaranju sezone fudbaleri „Spartaka“, u petak, dočekuju kruševački „Napredak“\nNa zatvaranju takmičarske sezone 2019/2020. godine u Superligi Srbije fudbaleri „Spartaka“ ugostiće „Napredak“ iz Kruševca. U taj meč „plavi golubovi“ ulaze sa željom da potvrde pobede iz prethodna tri kola, dok bi neugodni gosti voleli da ostave što bolji utisak …\nRTV „YU ECO“ SVEČANO JE PROGLASILA NAJBOLJE TRENERE U 2019. GODINI\nSvake godine sportska redakcija „Yu eco“ televizije ima težak zadatak da izabere najbolje trenere u tradicionalnoj akciji, koju je naša medijska kuća, ove godine, organizovala po 22. put. Uprkos tome, mi se svojski trudimo da budemo objektivni i da ta …\nTri nova fudbalska terena u Bačkoj\n17 јуна, 2020\tSport 0\nTri nova fudbalska terena u Bačkoj – Adi, Bajši i Pačiru, podcentrima Fudbalske akademije „TSC“ iz Bačke Topole, od juče, otvorena su, zahvaljujući donaciji Fudbalskog saveza Mađarske za tu Akademiju. Posle Sente, u koju je prošle godine iz ove donacije, …\n16 јуна, 2020\tSport 0\nStranica 190 of 526« Početak...160170180«188189190191192\t»\t200210220...Kraj »


Tramp 1999: Ako ne sredite Sjevernu Koreju sada, za pet godina… – BiGportal.ba\nTramp 1999: Ako ne sredite Sjevernu Koreju sada, za pet godina…\n“Ako bilo šta učini u pravcu Guama ili neke druge američke teritorije ili nekog američkog saveznika, on će to zaista vrlo brzo zažaliti”, rekao je Tramp na neformalnoj konferenciji za novinare u Bedminsteru u Nju Džersiju, gde se nalazi na odmoru.\nKako je jasno iz intervjua, Tramp je i tada zagovarao politiku niske tolerancije prema Koreji predlažući da s, ako propadnu pregovori, hitno preduzmu “drastične mere”.\n“Pogledajte Severnu Koreju, izrađuju projektile kakve nikad niko nije video i za nas je bolje da učinimo nešto oko toga”, rekao je Tramp 1999.\n“Ovo ću reći. S njima treba da se razgovara i ako ne uspemo da ih zaustavimo u tome što rade, onda treba preduzeti drastične akcije. Jer, ako ih ne sredite sada, imaćemo ogromnih problema za pet godina kada će oni imati više projektila nego što ih imamo”, rekao je Tramp dodavši da uopšte nije upitno da Severna Koreja razvija svoj nuklearni program.\n“Severna Koreja je potpuno van konrole. Bolje je imati veoma ozbiljan razgovor sa njima, a ako je potrebno treba preduzeti neke drastične mere ili ćete ići njima za pet godina kada budu imali više nukleranih bojevih glava nego što imamo mi”, dodao je on.\nNa pitanje novinara da li pod drastičnim merama misli na preventivni napad kakav je, an primer, Izrael sproveo osamdesetih kada su posumnjali da Irak razvija nuklerani program, Tramp je naveo da je ono što je Izrael uradio “fantastično”.


Oficiri iz sveta dolaze da steknu činove na srpskim vojnim školama – Nadlanu.com\nObjavljeno 23. feb 2014. / 12:47:13\nVojna akademija trenutno školuje i 60 kadeta i oficira stranih oružanih snaga. Na Banjici kadeti iz Angole, Alžira, ali i pripadnici armija iz regiona\nVojne nauke u Srbiji, pored domaćih kadeta, uči i 60 pripadnika stranih oružanih snaga. Po vojno znanje u Beograd već godinama dolaze pitomci i oficiri iz Bosne i Hercegovine, Hrvatske i Makedonije, Crne Gore… Trenutno najbrojniju koloniju stranaca na Vojnoj akademiji čini 32 pripadnika oružanih snaga Angole i 19 njihovih kolega iz Alžira.\nOni čine samo mali deo oficira iz sveta koji su proteklih decenija stekli činove na srpskim vojnim školama. Među više od 1.500 oficira, koliko ih je poslednje decenije različite vojne studije završilo na srpskoj Vojnoj akademiji, oko stotinu njih je iz sveta. Oni su danas na komandnim dužnostima u Alžiru, Libiji, Kini, Turskoj, Rusiji, zemljama regiona…\nKako objašnjavaju na Vojnoj akademiji, trenutno je stranaca najviše na osnovnim studijama, gde oficirske činove peče 22 stranca – 21 iz Angole i jedan iz Bosne i Hercegovine. Njihovi zemljaci su i na generalštabnom i komandnoštabnom usavršavanju. Najviši nivo vojnih škola, studije bezbednosti i odbrane, trenutno pohađa po jedan pripadnik hrvatskih, makedonskih i oružanih snaga BiH, dok je na master i doktorskim studijama još 15 oficira iz Angole.\n– Naša Vojna akademija ima dugu tradiciju školovanja stranih kadeta i oficira – objašnjavaju u Ministarstvu odbrane. – U vreme SFRJ posebno je bila na glasu u afričkim državama, što je praksa koja nije izgubljena ni danas. Kadrovi koji se razmenjuju na školovanju postaju svojevrsni ambasadori svojih država, koji su veoma važni za izgradnju budućih odnosa i saradnje.\nSRPSKI DRUGI JEZIK GENERALŠTABA ALŽIRA\nO obimu školovanja stranih kadrova u prošlosti svedoči i primer vojske Alžira, koja je do danas ostala stalni partner beogradskoj vojnoj akademiji. Gotovo ceo sadašnji vojni vrh ove zemlje školovan je u bivšoj SFRJ, a drugi jezik njihovog generalštaba je – srpski.\nU Ministarstvu odbrane navode i da se poslednjih godina povećava interesovanje stranih vojski za upućivanje kadrova u Srbiju. Razlog za to je dobra međunarodna i vojnoobrazovna saradnja, ali i veliki ugled koji u svetu uživa srpsko vojno školstvo.\nVrata Vojne akademije biće otvorena do kraja marta za mladiće i devojke iz Srbije koji žele da postanu oficiri Vojske Srbije. Posle selekcije, uniformu će da obuče 50 kadeta Vojne akademije i 25 njihovih kolega na Medicinskom fakultetu VMA.\nSvaki osmi Crnogorac poseduje legalno oružje?


Mnogi mladi u Srbiji odustaju od školovanja, a nezaposlenost raste - Biznis.rs\n21.7.2021 11:45 Autor: Julijana Vincan 0\nNezaposlenost mladih u Srbiji je na nivou od 32,2 odsto, a stopa NEET mladih (eng. „Not in Education, Employment or Training“, sr. „Nezaposlen, ne...\nNezaposlenost mladih u Srbiji je na nivou od 32,2 odsto, a stopa NEET mladih (eng. „Not in Education, Employment or Training“, sr. „Nezaposlen, ne školuje se niti se usavršava kroz sistem obuke“) je 17 procenata, što su vrlo visoki brojevi gde je neophodno reagovati, kako bi se obezbedio bolji položaj mladih na tržištu rada.\nKako ističu stručnjaci, ovaj problem kod nas ima dva korena – relativno niske privredne aktivnosti u Srbiji i neusklađenost obrazovnog sistema sa potrebama tržišta rada.\nKada je u pitanju zapošljivost mladih, kao i njihovo obrazovanje, u Krovnoj organizaciji mladih Srbije (KOMS) ističu da su neki od izazova sa kojima se mladi u Srbiji susreću prilikom zaposlenja ograničena ponuda radnih mesta, teško pronalaženje poslova u struci (posebno mladih koji su diplomirali na društvenim fakultetima), pronalaženje posla nakon završetka studija/škole, nedostatak prakse i praktičnog znanja, što delom, kako kažu, proizilazi iz razmimoilaženja kada je reč o obrazovanju koje se stiče sa potrebama tržišta rada.\n„Podaci pokazuju da ako mladi žele da nađu bilo kakav posao, to je relativno lako postići, dok je kvalitetnije poslove teže pronaći. Ono što je njima u tim slučajevima bitno jesu visina plate i uslovi rada, jer su oni neretko prijavljeni na minimalnu zaradu preko studentskih zadruga i tome slično. Njima su još bitni i mogućnost napredovanja, radno vreme, kao i mogućnost za učenje, što se može videti u Alternativnom izveštaju o položaju i potrebama mladih u Republici Srbiji 2020. Podaci iz izveštaja za 2021. godinu, koji će biti objavljen 12. avgusta, pokazuju da tek 7,2 procenata mladih zarađuje više od 80.000 dinara, što zabrinjava s obzirom na to da 78,2 odsto mladih smatra da je za pristojan život u Srbiji potrebno više od toga“, obrazloženo je u pomenutoj organizaciji mladih.\nIstovremeno, iz Unije poslodavaca tvrde da su mogućnosti za zapošljavanje mladih brojne i da gotovo da ne postoji privredni sektor u okviru koga nema deficitarnih zanimanja.\n„Ranije smo govorili o deficitu kadrova u zanatskim zanimanjima, a sada se trend raširio u svim oblastima, tako da nedostaju inženjeri, IT stručnjaci, lekari, medicinsko osoblje, vaspitači, knjigovođe, komercijalisti, prodavci, ugostitelji, kuvari, šivači, krojači… Sva zanatska zanimanja, svi sezonski poslovi i mnoga druga. Spisak bi bio prilično dug“, navode za Biznis.rs iz Unije.\nTakođe, ističu da je poslodavcima vrlo teško da obezbede stručne kadrove, pa i pored ozbiljnih obuka koje organizuju da bi mladi stekli potrebna praktična znanja koja tokom formalnog obrazovanja nisu stekli, nisu u mogućnosti da mladima privuku pažnju.\n„Ponuđene plate u ovim delatnostima nisu niske, čak dostižu i vrlo visoku zaradu i bonuse i to ne može biti glavni razlog zbog kog mladi ne žele da se obrazuju za zanimanja koja bi im omogućila brzo zaposlenje. Ovde je neophodna podrška svih relevantnih institucija sa akcentom na obrazovni sistem, ali i snažnije angažovanje i saradnja sa privredom, kako bi se naši mladi bolje upoznali sa prilikama na tržištu rada i imali jasnu sliku šta mogu da očekuju po završetku školovanja. Treba da znaju kako će izgledati njihova radna mesta, koje su prosečne zarade u tim delatnostima, koliko će im biti potrebno vremena da se zaposle, koje ’meke’ veštine su im potrebne za postizanje poslovnih rezultata, koje su im mogućnosti za dalje profesionalno napredovanje i usavršavanje. To je put kojim je moguće mlade motivisati da za sebe biraju ono obrazovanje koje će im omogućiti da usvoje znanja koja će biti tražena na tržištu rada“, naglašeno je u Uniji poslodavaca.\nKako smatra predsednica Upravnog odbora organizacije Dostignuća mladih u Srbiji (Junior Achievement Serbia) Svetlana Kisić, problem nezaposlenosti mladih postao je globalno evidentan od faze finansijske krize.\n„Došlo je do velikog poremećaja na tržištu rada, do velike nezaposlenosti, a paralelno se zahuktava i četvrta industrijska revolucija koja je promenila potrebe tržišta rada, a obrazovanje ne prati dovoljno adekvatno te promene. Recimo, neko završi fakultet ili neki nivo školovanja, a nije spreman da se uključi u posao. Tako da sa jedne strane postoji problem nezaposlenosti mladih, a sa druge firme imaju problem da nađu ljude određenih profila“, objašnjava naša sagovornica.\nDodala je da taj problem ima dva korena kod nas – relativno niske privredne aktivnosti i neusklađenost obrazovnog sistema sa potrebama tržišta rada. Poseban problem, smatra ona, predstavlja grupa mladih u uzrastu od 15 do 24 godina, NEET grupacija, odnosno oni koji nisu obuhvaćeni ni obrazovnim sistemom, niti se nalaze na tržištu rada.\n„To je deo mladih koji je van svih sistema i oni predstavljaju ozbiljan problem. U pitanju je posebno ranjiva grupa mladih. Korona virus je dodatno pogoršao celokupan problem, zato što su zbog uslova rada i obrazovanja deca iz siromašnijih porodica, koja nisu imala podršku i pomoć roditelja da savladaju gradivo tokom ove godine dok se radilo online, pre svega deca sa sela, opet bila izložena posebnim naporima, i mnogo njih je praktično odustajalo od školovanja tokom ove godine i ozbiljno je pitanje da li će se vratiti obrazovanju. Ta NEET grupa mladih će se povećati usled pandemije bolesti Covid-19 i to je ozbiljan problem za društvo, a poseban je izazov za zemlje poput naše koje imaju nizak priraštaj stanovništva, a mi dodatno imamo i emigraciju“, upozorava Kisić.\nPosledice korona krize po mlade\nU Uniji poslodavaca ističu da je posledice i uticaj pandemije još uvek teško sagledati, jer je nemoguće predvideti kada će se ona završiti. Prema oceni poslodavaca, pandemija je na oko 50 odsto njih imala vrlo visok uticaj u pogledu poslovanja.\n„Pritom nije došlo do masovnih otpuštanja niti do zatvaranja preduzeća, što ukazuje da su privrednici koristili svoje rezerve i državne mere koje su pomogle da se očuvaju radna mesta. Ako pandemija potraje, ono što može da brine u narednom periodu jesu potrošene rezerve poslodavaca i odluke o povlačenje sredstava za investicije, što može da ima negativne posledice na širu ekonomiju. U okviru ovakvog scenarija moguća su otpuštanja zaposlenih, što može pogoršati položaj mladih na tržištu rada“, rekli su naši sagovornici iz pomenutog udruženja.\nU Krovnoj organizaciji mladih navode da je, kako bi se osiguralo da su radna prava mladih zaštićena i uzeta u obzir, neophodno pronaći mehanizam zaštite radnih prava u kriznim vremenima, smanjiti sivo i crno tržište, osnažiti ugovore.\n„Neophodno je i da se mladi stave u fokus eventualnih budućih privrednih/finansijskih mera i da se zaštite zaposleni mladi, ali i mladi preduzetnici/preduzetnice. Iz tog razloga je neophodno da donosioci odluka uzmu u obzir položaj i potrebe mladih ili da uključe mlade u procese donošenja odluka, kako bi one na najbolji način reflektovale potrebe mladih. Ovakav vid uključivanja mladih jeste nešto čemu se nadamo i nastojimo da osiguramo kroz naše programe i projekte“, rečeno je u udruženju mladih za Biznis.rs.\nKako su predstavnici mladih napomenuli, pandemija je značajno pogoršala položaj mladih. Tako je 12,6 odsto njih dobilo trajni otkaz tokom vanrednog stanja, što je uticalo na kvalitet njihovog života usled prestanka priliva prihoda. Dodatno, 9,1 procenat dobilo je otkaz dok je trajalo vanredno stanje, pa su vraćeni na posao uz iste, mada privremene implikacije. Osim toga, gubitak ili strah od gubitka posla imao je i posledice po mentalno zdravlje mladih.\n„Dodatno, 60 odsto mladih izjavilo je da je vanredno stanje uticalo negativno ili veoma negativno na njihovo školovanje, dok je trećina online nastavu ocenila kao nezadovoljavajuću. Razlog tome može biti što 26 procenata njih nije ni imalo online nastavu, od čega su je mladi iz manjih sredina imali mnogo manje u odnosu na mlade iz većih sredina (58 odsto u odnosu na veće sredine gde je prosečno oko 80 procenata imalo online nastavu). Takođe, tek 6,1 procenat mladih smatra da je imalo pristup obrazovanju kakav je neophodan za lični napredak, dok 36,5 odsto mladih smatra da nije imalo pristup obrazovanju kakav je neophodan“, podaci su Krovne organizacije mladih.\nOsim toga, uočen je i izazov spremnosti nastavnika/nastavnica i profesora/profesorki za prelazak na vid digitalne nastave, kao i kvalitet istih.\n„Drugi problem kod obrazovanja jeste pitanje mogućnosti učenika/učenica i studentkinja/studentkinja za praćenje online nastave, odnosno ostvarivanja prava na obrazovanje za različite grupe mladih. Ovo dodatno ukazuje i na problem klasnih razlika i nemogućnosti određenih grupa da prate online nastavu, a nejednakost u ovom smislu očitava se na različite načine: od tehničkih ograničenja i pristupa digitalnim resursima, preko mogućnosti uključenosti roditelja u rad sa mlađom kohortom mladih od kuće, do nepostojanja adekvatnih i neometajućih uslova za učenje od kuće“, naglasili su predstavnici mladih.\nKada je reč o našoj zemlji, u nedavno usvojenoj Nacionalnoj Strategiji zapošljavanja predviđen je, između ostalog, i program Garancije za mlade. Poseban akcenat tu je stavljen na mlade i programe koji će doprineti povećanju zapošljivosti i zapošljavanju.\n„Garancija za mlade podrazumeva aktiviranje svih socijalnih partnera, kako bi se na najbolji način svim nezaposlenim mladima, a posebno mladima iz NEET kategorije, ponudio set programa i mera koji će poboljšati njihov položaj na tržištu rada. Ovo uključuje važnu ulogu savetnika pri Nacionalnoj službi za zapošljavanje, koji bi trebalo da za svakog mladog urade procenu, predlože najefikasnije programe i mere kao i obuke kako bi se aktivirali na tržištu rada“, napomenuto je u Uniji poslodavaca.\nU Evropskoj uniji je kao problem konstatovana manja orijentisanost stanovništva ka preduzetništvu u odnosu na konkurentske ekonomije razvijenih zemalja Zapada i Istoka. Prema istraživanjima, samo 37 odsto Evropljana se izjašnjava da bi želelo da budu ‘samozaposleni’, dok taj procenat u SAD i Кini iznosi 51 procenat, odnosno 56 odsto respektivno.\n„Razvoj preduzetničkog potencijala građana i organizacija jedan je od ključnih ciljeva za Evropsku uniju i njene članice već godinama, a preduzetničko obrazovanje je prepoznato kao najefikasniji metod. Ukoliko se želi razvijati sektor malih i srednjih preduzeća, potrebno je pre svega imati preduzetnike, i to preduzetnike sa znanjima i veštinama da mogu da pokrenu, održe i razviju svoja preduzeća. Nezaposleni mladi ne predstavljaju samo ogroman neiskorišćeni potencijal, odnosno ekonomski problem, već je njihova nezaposlenost potencijalni izvor različitih vrsta društvenih i individualnih problema. Što je duže vremena neko nektivan, veće su šanse da se obeshrabri, da izgubi mogućnosti da se stručno razvija i tako se dodatno udaljava od tržišta rada“, zaključuje Kisić.\nMLADI NEZAPOSLENOST POSAO ZA MLADE ŠKOLA ZAPOŠLJAVANJE\nRASTE NEZAPOSLENOST U BIH Više od 400.000 ljudi bez posla\nNEZAPOSLENOST I DALJE RASTE Svaki četvrti Amerikanac na socijalnoj pomoći\nNEZAPOSLENOST U AMERICI RASTE Bez radnih mesta ostalo 40 miliona ljudi\nRASTE NEZAPOSLENOST U CRNOJ GORI Na evideniciji Zavoda za zapošljavanje više…


Koliko košta grejanje stambenog prostora ove sezone? - Ekonomija - Dnevni list Danas\nPočetna » Vesti » Ekonomija » Koliko košta grejanje stambenog prostora ove sezone?\nOve sezone najjeftinije grejanje na gas\nM. N. S.21.10.2021. 20:52\nMeđutim, značajno veći izdatak imaće domaćinstva koja plaćaju ogrevno drvo skuplje, na primer više od 7.000 dinara, jer će im iz kućnog budžeta biti potrebno 68.600 (više od 11.000 dinara mesečno). Grejanje na ugalj zahtevaće od 49.000 do 52.000 za celu grejnu sezonu (do 8.600 mesečno) dok će ulaganje za pelet iznositi 72.000 (oko 12.000 mesečno) I to pod uslovom da se zadrže cene iz ovog meseca.\nUkoliko se koristi isključivo noćna tarifa struje, grejanje na termoakumulacione peći koštaće domaćinstva oko 56.000 (malo manje od 10.000 za mesec) ali Agencija upozorava da samo dva sata dnevno dogrevanja u skupljoj tarifi, račun uvećava za 40 odsto – na 78.000 dinara tokom sezone.\nAgencija za energetikuGasGrejanje\n5 reagovanja na “Koliko košta grejanje stambenog prostora ove sezone?”\n21. oktobra 2021. u 21.10\nDaljinsko grejanje, stan od 60 kvadrata, ~ 7.000 din. x 12 meseci može biti četr’es i dve ‘iljade samo po naprednjačkoj predizbornoj računici.\nVrhunski stručnjaci kaže:\n22. oktobra 2021. u 01.54\nZnači sada je reklama da se ljudi navedu da se priključe na gas. Ako je grejanje na gas tako povoljno, zašto je onda daljinsko grejanje njime toliko skupo? Za stan u Nišu od 55 m godišnje naplate preko 60.000 dinara a koriste gas. Ili vaš proračun nije tačan ili nas u Nišu (a verujem i u svim ostalim mestima) pljačkaju, pa bih voleo da neki pravobranioc pokrene sudski postupak protiv odgovornih. Skoro 30.000 korisnika u Nišu puta oko 20.000 dinara godišnje je ogromna pljačka, a gde je tek Beograd\nBaja Patak kaže:\n22. oktobra 2021. u 08.24\nNikako da nam odgovore..zašto plaćamo grejanje kada ne greju 6 meseci!!!!???


Policijski nadzornik Dejvid Braun rekao je da će kretanje biti ograničeno od 20:00 do 06:00, a "veliko policijsko prisustvo" biće nastavljeno do daljnjeg. Kazao je da je "sramotno uništenje" podstaknuto dezinformacijama da je policija u nedelje ustrelila osumnjičenog.\nOd ponedeljka, policija u Čikagu uhapsila je više od 100 osoba zbog pljačke, kršenja javnog reda i napajanja policije, između ostalih optužbi.\nPolicija je prijavila i razmenu vatre sa osumnjičenima u ranim jutarnjim satima.\nZvaničnici su rekli da je 13 policajaca povređeno tokom noći, uključujući i jednog kog je udarila flaša, a jedan civil i policajac ranjeni su iz vatrenog oružja.\nČikago je jedan od nekoliko američkih gradova gde je u poslednje vreme došlo do porasta upotrebe oružja i ubistava.\nNajsmrtonosniji dan u poslednjih 30 godina bio je u junu.


DS više ne računa na SVM\nPoslanici Skupštine Srbije usvojili su danas budžet za 2010. godinu, kojim su predviđeni prihodi u iznosu od 656 milijardi dinara, rashodi 763 milijardi dinara, a deficit 107 milijardi dinara.\nVladajuća koalicija računa da će ubuduće će imati 127 poslanika uključujući i dva samostalna poslanika Vladana Batića i Jovana Damjanovića i poslanika Partije za demokratsko delovanje Rize Halimija. Oni su juče bili među 127 poslanika koji su glasali za budžet za 2010. godinu, a kako saznajemo DS je spreman da pošalje poruku da više ne računa na Savez vojvođanskih Mađara čija četiri poslanika nisu podržala budžet.\nIzvor "Blica" iz vrha DS kaže da je SVM pregovarao sa Tomislavom Nikolićem o izlasku na naredne izbore i da je dogovor da nastupe zajedno, a da je odluka SVM deo tog dogovora.\n- Zbog toga ćemo preispitati vlast u Subotici jer tamo imamo većinu i bez SVM, a isto je i na pokrajinskom nivou. Narednih dana biće još razgovora sa SVM - kaže naš sagovornik.\nS druge strane, pitanje je koliko će na strani vladajuće koalicije ostati Barić i Damjanović, kao i Halimi. Naš izvori navode da je Halimi pre neki dan postigao dogovor sa Vladom oko kvote koju bi Albanci sa juga Srbije morali da imaju među sudijama prekršajnih sudova, čemu je udovoljeno, dok su Batić i Damjanović već potvrdili vernost vladajućoj koaliciji u nekoliko navrata.\nIstovremeno, SVM sebe i dalje vidi kao deo vladajuće koalicije bez obzira što su njeni poslanici glasali protiv predloga državnog budžeta za 2010. godinu. Balint Pastor, poslanik SVM tvrdi da se u vladajućoj većini neće ništa promeniti zbog činjenice da SVM nije podržao budžet, kao i da je SVM pouzdan partner DS i drugima u vladajućoj koaliciji.\n"Ne znam šta može biti promenjeno. Mi nemamo ministre, državne sekretare, nijednog funkcionera u republičkoj vladi tako da se ništa ne može promeniti. Mi i dalje gledamo na sebe kao na deo vladajuće većine. Ovo nije prvi, a verovatno ni poslednji slučaj, da razmišljamo drugačije od drugih stranaka", rekao je Pastor. Ministar zaštite životne sredine i prostornog planiranja Oliver Dulić izrazio je juče žaljenje zbog toga što SVM glasao protiv budžeta Srbije i najavio razgovor vladajuće koalicije sa tom strankom. "Nama je najvažnija politička stabilnost u zemlji i zbog toga ćemo zbog ovog događaja, koji nam zaista nije mio, uskoro porazgovarati sa predstavnicima te stranke", rekao je Dulić nakon susreta sa predsednikom pokrajinske vlade Bojanom Pajtićem u Novom Sadu.\nŠef poslaničke grupe "Za evropsku Srbiju" Nada Kolundžija izjavila je da će se unutar vladajuće koalicije razgovarati o nastalom problemu. Prema njenim rečima, za budžet su glasali svi koji razumeju opravdanost njegovog usvajanja, a oni koji podržavaju Vladu a nisu podržali budžet, moraju da nađu odgovor za to.\nLider Lige socijaldemokrata Vojvodine Nenad Čanak izjavio je da je SVM pokazao da ne podržava vladu Mirka Cvetkovića, zbog čega se "sada mnoge stvari moraju preispitati".\n- Priča o tih sramnih sedam odsto ne znači ništa jer ni proteklih godina nismo imali situaciju da građani Vojvodine mogu da računaju na svoj budžet. Ovo je samo vrh ledenog brega i nezadovoljstvu kolega iz SVM su kumovale neke druge stvari o kojima mi nismo obavešteni - kazao je Čanak.\nLider Saveza Vojvođanskih Mađara Ištvan Pastor u razgovoru za „Blic“ obrazložio je zašto poslanici SVM prošlog petka nisu glasali za predlog budžeta Vojvodine za 2010. godinu čiji je predlagač bila Vlada Vojvodine čiji je on potpredsednik, a juče za budžet Srbije.\n- Pokrajinski budžet ne omogućava realizaciju ustavne obaveze da se od ustavnog minimuma od sedam procenata tri sedmine usmeri u kapitalne projekte i što je tendencija rasta transfernih sredstava u pokrajinskom budžetu u poslednje tri godine zabrinjavajuća. Iz istih razloga republički poslanici SVM nisu podržali ni državni budžet jer on predstavlja potcenjivanje pokrajinskog budžeta od Vlade Srbije, posebno zbog toga što u predloženom republičkom budžetu za narednu godinu nije ugrađena obećana norma da se dodatnih 40 procenata od privatizacije NIS usmeri u pokrajinsku kasu. Tražili smo u republičkom parlamentu da se ta obaveza Vlade Srbije ispuni, pošto je ta norma bila sadržana u budžetu za 2009. godinu. Jedino tako bi se obezbedilo da se tri sedmine pokrajinskog budžeta usmere u kapitalna ulaganja. Pošto ništa od obećanog nije prihvaćeno, poštovali smo i poštovaćemo Ustav Srbije, pa smo tako i glasali.\nKoalicioni partneri to tumače kao ucenu?\n- Nažalost naše insistiranje na poštovanje Ustava tako tumače iako se ne radi o ucenjivanju, kapricu ili, da budem konkretniji, zabijanju noža u leđa koalicionom partneru, već je to naše nastojanje da se pridržavamo onoga o čemu smo se dogovorili. Međutim, veći je problem što mnogi umesto poštovanja Ustava u našem neglasanju za oba budžeta vide razbijanje vladajuće koalicije.


Rusija razvija nanokameru koja snima u više spektralnih dijapazona - Sputnjik Srbija\n18:34 14 Avgust 2020\nRusija razvija nanokameru koja snima u više spektralnih dijapazona\n19:22 08.08.2018 Preuzmite kraći link\nRuska državna odbrambena kompanija „Rosteh“ saopštila je da razvija novu vrstu minijaturne nanokamere koja će biti u stanju da snima u različitim spektralnim dijapazonima — od ultraljubičastog do ultracrvenog.\nKako se navodi, sličnih kamera, pre svega kada je reč o dimenzijama te kamere, u svetu nema.\nPrema rečima izvršnog direktora „Rosteha“ Olega Jevrušenka, korišćenje nanotehnologije omogućiće da se u toj kamerici odjednom spoji više funkcija različitih kamera — i obične, ali i ultracrvene i ultraljubičaste.\n„Kompaktna veličina tog uređaja čini ga izuzetno funkcionalnim i korisnim u različitim sferama. Na primer, ako uzmemo u obzir recimo dronove, oni će biti u mogućnosti da nose samo jedan mali uređaj umesto tri različita“, rekao je Jevrušenko.\nTo ujedno predstavlja i tehnološki pomak ne samo kada je reč o foto-senzorima, već kada je reč i o mikroelektronici, dodaje on.\nKada je reč o vojnoj industriji, Jevtušenko podseća i da se takvi uređaji koriste prilikom navođenja, što znači da će primena te tehnologije drastično smanjiti gabarite oružanih kompleksa.\nkamera, nanotehnologija, dron


13.decembar 2012. Predsednik Narodne skupštine i ambasador Turske u Srbiji\nAmbasador Turske se zahvalio na prijemu i preneo pozdrave turskog državnog vrha presedniku NS RS uz želje za unapređenje bilateralnih odnosa na svim poljima, a posebno u domenu međuparlamentarne saradnje. Istakao je dimenzije ekonomske saradnje i odnosa između dva naroda, kao prioritete svog mandata u Srbiji. Informisao je o aktivnostima Ambasade Turske na konkretnim projektima unapređenja ekonomskih odnosa i posebno investicija turskih privrednika o povoljnostima ulaganja u Srbiju. Ambasador Turske naglasio je želju za prisustvo u finansijskom sektoru, posebno podvukavši interes za zajedničke projekte, imajući u vidu poseban status Srbije u saradnji sa Evropskom unijom, Ruskom Federacijom, Belorusijom i Kazahstanom.\nPredsednik NS RS mr Nebojša Stefanović izrazio je zadovoljstvo povodom susreta i naglasio je interesovanje za jačanje i ekonomskog aspekta i odnosa među narodima. Stefanović je istakao spremnost Narodne skupštine da pruži podršku svim oblicima saradnje, posebno investicijama Turske u Srbiju. Stefanović je takođe istakao vezu međuparlamentarne saradnje i unapređenja ekonomskih odnosa i u tom kontekstu obavestio o spremnosti naše strane da dođe do susreta predsednika parlamenata dve zemlje u Ankari ili Beogradu.


Osuđen otac koji je iz samilosti ubio ćerku\nŽupanijski sud u Sisku danas je nepravosnažno osudio Josu Gregurića (57) na dve godine zatvora zbog ubistva teško bolesne ćerke, koja je bila u stanju vegetativne kome, javili su hrvatski...\nSisak: Oživeo dok je porodica spremala sahranu\nSlučaj "preminulog" pacijenta Opšte bolnice u Sisku, kog su lekari proglasili mrtvim, da bi za 12 sati oživeo, razrešiće inspekcija hrvatskog Ministarstva zdravlja, koja je upućena u bolnicu da...\n"Ubijali smo civile, jer su bili neprijatelji"\nRatni ministar unutrašnjih poslova Hrvatske Ivan Vekić priznao je u Osijeku na suđenju Vladimiru Milankoviću i Dragi Bošnjaku, optuženim za ubistva i progon srpskih civila u Sisku, da su vlasti...\nU požaru stradala desetomesečna beba\nDesetomesečna devojčica smrtno je stradala u požaru u selu Hrastelnica kod Siska, saopštila je Sisačko-moslavačka policijska uprava.\nJutanji list, 24sata.hr 1 komentar\n"Nisam mogao više da gledam kako mi se ćerka muči"\nHrvatska policija razgovarala je sa Josipom Gregurićem (56) iz Siska, koji je teško oboleloj ćerki Marijani (23) naneo povrede usled kojih je preminula. Zagrebački list "24 sata" piše da je...\nOtac ubio ćerku iz samilosti\nPupovac: Zagreb bez sluha za žrtve\nProta Petar Olujić, donedavni sisački paroh, upravo završava Letopis sisačke parohije, koju je vodio skoro pola veka. U toj najmlađoj pravoslavnoj parohiji u Hrvatskoj, utemeljenoj 1921. godine,...\nOtac i kćerka teško povređeni: Majka ih napala i izbola nožem!\nPsihički rastrojena 35-godišnja žena je u nedelju oko 4,30 sati u Sisku nožem napala i izbola svoga supruga i petogodišnju ćerku.\nVučić: DS postavljao uslove Danijeliju\nVršilac dužnosti predsednika Srpske napredne stranke (SNS) Aleksandar Vučić rekao je da će SNS objaviti podatke o tome da su pojedini političari iz Demokratske stranke postavljali italijanskoj...\n05:14 >> 05:59\nStražar u logoru Kerestinec potvrdio mučenje Srba\nJedan od stražara u vojnom logoru Kerestinec kod Zagreba Rudolf Pajtak svedočio je na sudu u Zagrebu o zlostavljanima ratnih zarobljenika i srpskih civila 1991. u tom tzv. Konačištu ratnih...


Urbana legenda „Joy“ još živi\nnema komentara NIŠ – Nišlije kojima je boravak u nekadašnjem kafeu „Joy“ u Dušanovoj ulici obeležio važan period odrastanja, okupile su se sinoć u Niškom kulturnom centru da bi proslavile trideseti rođendan ovog kultnog kafea niške omladine osamdesetih.\nKako se sinoć govorilo, „Joy“ je bio jedno od najvažnijih kulturnih mesta u gradu.\nPosetioci sinoćne manifestacije pokušavali su da se prisete zanimljivih razgovora i događaja iz „Joy-a“, prijatelja i simpatija iz tog perioda, pokušavali su da ih prepoznaju danas. Njihove uspomene vezane su i za poznate ličnosti koje su u svraćale u „Joy“ kadgod bi posetile Niš, kao što je to, na primer, činio Đorđe Balašević.\nKažu da nije bilo neophodno ući u kafić, da je ponekad za provod bilo dovoljno i stajanje pred njim satima, a Dušanova ulica, koja je posle 7 sati uveče bila zatvarana za saobraćaj, vrvela je od mladih.\nPodsećanju kako je izgledao provod mlade niške generacije pre tri decenije pomogla je i projekcija filma „Urbana legenda Joy“ autora Dejana Dabića koji je sinoć emitovan, izložene fotografije, muzika Pan benda i razgovori psihologa i sociologa na temu značaja fenomena ovog kafea.\nHronika Izgoreli automobil i deo kuće, bačeni molotovljevi kokteli Društvo Dveri za podizanje spomenika stradalima u ratovima od 1990. Vlasotinčani se sećaju žrtava NATO bombardovanja Zanimljivosti Planinari u nedelju „okupiraju“ Morič Politika Novi član Gradskog veća Nebojša Kocić NAJČITANIJE\tPONOVO OBRAČUN S NOVINARKOM\tIzgoreli automobil i deo kuće, bačeni molotovljevi kokteli\tTonkićeva palata prodata za milion evra\tNovi član Gradskog veća Nebojša Kocić\tEkonomija Dolazak turske kompanije “Link tekstil“ ulio nadu o pokretanju proizvodnje Prosečna plata u Leskovcu 33.425 dinara Kultura Čitanje Šekspira za Svetski dan pozorišta Sport „Pandice“ savladale ekipu iz Bujanovca Zdravlje pobedilo Mladost (SP) sa 26 koševa razlike zabava Inicijativa Nišvilla:Ulice Miše Blama u Nišu, Beogradu, Zagrebu… P r e t r a g a Kolumne


Narko bos - Blic Online\nPetorica srpskih državljana uhapšena su u Norveškoj u trenutku kada su pokušali da milion evra od trgovinom kokainom, iznesu iz ove države.\nSjedinjene Američke Države u petak su ponudile po pet miliona dolara za informacije koje bi dovele do hapšenja ili osude četvorice osumnjičenih meksičkih dilera, uključujući brata zatvorenog narko bosa Hoakina El Čapa Guzmana, piše Rojters.\nPAO "SUPERBOS" Najtraženiji kriminalac: Šef zloglasne Ndrangete uhapšen u Brazilu dve godine nakon bekstva iz zatvora\nŠef mafije, Italijan Roko Morabito, krijumčar droge koji je u junu 2019. pobegao iz urugvajskog zatvora, uhapšen je u ponedeljak u gradu Žoao Pesoa na severoistoku Brazila.\nPušten narko-bos Naser Keljmendi\nNaser Keljmendi, poznati kosovsko-bosnaski narko bos, koji je bio priveden u Policijsku stanicu u Loznicu, oko 13,30 časova, napustio ju je oko 16, 20 časova, saznaju „Novosti“.\nKo je Naser Keljmendi: Od švercera tekstila do narko-bosa koji kontroliše put droge do Evrope\nNaser Keljmendi (63), koji je priveden danas u Loznici, dobro je poznat javnosti jer ga je američka DEA okaraktelisala kao najvećeg regionalnog narko-bosa. Počeo je kao švercer tekstila, ali je u međuvremenu "napredovao" do narkotika.


Saši Mirkoviću određen pritvor do 30 dana | Radio Magnum 103 MHz\nHome / Društvo / Saši Mirkoviću određen pritvor do 30 dana\nOsnovni sud u Zaječaru odredio je danas, na predlog Tužilaštva, pritvor do 30 dana bivšem predsedniku Skupštine grada Zaječara Saši Mirkoviću.\nInformacija o pritvoru nije danas mogla da se dobije u sudu, sa obrazloženjem da je portparolu suda radno vreme isteklo u 15.30, tako da se ne zna da li je pritvor određen i Mileni T. koja je bila uhapšena zajedno sa Mirkovićem i za koju je Tužilaštvo takođe danas predložilo određivanje pritvora.\nNjih dvoje su prethodno saslušani u Tužilaštvu gde su izneli svoje odbrane. Oni se terete za zloupotrebu službenog položaja, jer se sumnja da su oštetili budžet Grada Zaječara za skoro 14 miliona dinara.\nProtiv pevača Aleksandra Vuksanovića poznatijeg kao Aca Lukas i Dragana P, kao i Mirkovića, policija je tužilaštvu podnela i krivične prijave zbog sumnje da su oštetili Fudbalski klub „Timok“ za 20 miliona dinara.\nNjih dvojica nisu uhapšeni i protiv njih će biti vođen redovan krivični postupak, što znači da će u narednom periodu biti ispitani kod tužioca povodom krivičnih prijava policije.


Moskva ozbiljno ne shvata izjave SAD o „pretnji“ u svemiru - Sputnjik Srbija\n21:27 28 Oktobar 2020\n19:54 11.05.2016 (osveženo 19:59 11.05.2016) Preuzmite kraći link\nMoskva ne shvata ozbiljno izjave SAD o pretnji od Rusije i Kine u svemiru, ali ako u Vašingtonu postoji ozbiljna zabrinutost, oni uvek mogu upotrebiti diplomatska sredstva, izjavio je direktor departmana za pitanja neširenja i kontrole naoružanja MIP-a Rusije Mihail Uljanov.\n„U poslednje vreme slične senzacionalističke izjave su se često čule iz usta zvaničnih predstavnika američke administracije. One se ne mogu prihvatati bukvalno i ozbiljno, jer svaka država, uključujući Sjedinjene Države, u slučaju nastanka realne zabrinutosti može da pokuša da ih eliminiše proverenim političko-diplomatskim sredstvima“, saopštio je Mihail Uljukajev.\nIpak, prema rečima ruskog diplomate, „Vašington ih nije samo koristio, već se svim sredstvima protivi njihovom korišćenju“.\nUljukajev je dodao da SAD pod fiktivnim razlozima blokiraju predlog Rusije i Kine za sprečavanje razmeštanja oružja u svemiru. On je naglasio da su Rusija i Kina još 2008. godine stavile na razmatranje ženevskoj Konferenciji za razoružavanje zajednički projekat međunarodnog dogovora o sprečavanju razmeštanja oružja u svemiru. Ako taj dokument bude usvojen, to bi, prema rečima Uljanova, omogućilo da se, između ostalog, reši problem protivsatelitskog oružja.\nRanije je američki lista Vašington post saopštio da Pentagon smatra da Rusija i Kina razrađuju mogućnosti napada na SAD u svemiru, dok su SAD se zaglibile u kontraterorističke operacije u Iraku i Avganistanu.


Balenciaga lansira svoju video-igricu - WANNABE MAGAZINE\nOd početka ove godine susrećemo se sa brojnim promenama u modnoj industriji, a osim što se većina brendova odlučuje da smanji broj kolekcija koje će prezentovati tokom godine, veliki broj modnih kuća odlučuje se za alternativne metode predstavljanja novih komada putem digitalnih medija i internet platformi. Gucci je odlučio da organizuje posebnu digitalnu manifestaciju na kojoj je putem mini serije predstavio svoju novu kolekciju, a brend Balenciaga odlučio se na još smeliji potez – svoju novu kolekciju predstaviće putem video-igrice.\nOvaj luksuzni brend šestog decembra će predstaviti igricu pod imenom Afterworld: The Age of Tomorrow, a njena radnja događaće se u 2031. godini. Narativ igrice biće zasnovan na spoju prošlosti ispunjene različitim mitovima, koja će se neprestano preplitati sa idejama o futurističkoj, robotizovanoj budućnosti. Avatar vašeg heroja stalno će putovati između prošlosti i budućnosti, bivajući primoran da obavlja različite zadatke i ulazi u interakciju sa drugačijim ličnostima. Vaš avatar će naravno od početka do kraja biti obučen u niz različitih kreacija brenda Balenciaga, namenjenih narednoj sezoni.\nTokom poslednjih godina, sve velike modne kuće težile su da ostvare što veće prisustvo na digitalnim platformama, a danas većina njih ima i svoje online prodavnice, što je početkom poslednje decenije bilo gotovo nezamislivo za mnoge ljude u industriji. Burberry je svoju kolekciju ovog septembra predstavio putem platforme Twitch, a Gucci je osim lansiranja svoje mini serije udržio snage sa kreatorima Simsa i i rekreirao Off The Grid kampanju. Novi trendovi u digitalnim medijima i na društvenim mrežama zahtevaju stalno prilagođavanje, ukoliko ste rešeni da uspete. Čak i najtradicionalniji brendovi odlučili su se da porade na svom prisustvu u onlajn medijima i da izgrade autentične načine za komuniciranje sa potrošačima, naročito tokom perioda pandemije.


RTS :: Zeman i zvanično trener Crvene zvezde\nFudbal Zeman i zvanično trener Crvene zvezde\nutorak, 17. jun 2008, 19:54 -> 17:50\nZeman i zvanično trener Crvene zvezde\nČeški stručnjak Zdenjek Zeman potpisao je u Beogradu dvogodišnji ugovor sa fudbalskim klubom Crvena zvezda.\n"Zvezda je veliki klub sa bogatom tradicijom. Gledao sam 1991. godine u Bariju utakmicu u kojoj je Zvezda osovjila titulu šampiona Evrope. Nadam se da će se klupska istorija nastaviti pozitivnim rezultatima", rekao je Zeman na konferenciji za novinare.\nZeman, koji se novinarima izvinio što ne govori srpski jezik i izrazio nadu da će ga uskoro i naučiti, dodao je da mu je želja da za dve godine u Zvezdi napravi što je moguće veći napredak.\n!Gledao sam snimke šest Zvezdinih utakmica od kojih je izgubljena samo ona sa Boltonom. Znam da je ekipa sezonu u srpskom prvenstvu završila bez poraza. Postoji kvalitet i potencijal u svim igračima, dobra osnova za dalji, ozbiljan rad", kazao je novi trener crveno-belih.\n"Igra, ipak, uvek može da se podigne na viši nivo. Ideja je da igramo napadački, spektakularan fudbal. Imam veliko poverenje u sportskog direktora Zvezde Gorana Bunjevčevića i verujem da ćemo napraviti dobar tim", istakao je Zeman.\nČeški trener, koji je u karijeri, između ostalih, predvodio i Romu i Lacio, pripreme sa Zvezdom počeće 1. jula, a igrači će prethodno biti podvrgnuti lekarskim testovima.\n"Analizirali smo prethodnu sezonu, videli koje su nam slabe tačke, a dovođenje Zemana je samo deo projekta povratka Zvezde u Evropu... NJegov napadački stil vratiće publiku na stadion, a možda imati i širi uticaj na celu fudbalsku organizaciju u Srbiji", rekao je Zvezdin predsednik Toplica Spasojević.\nZemanu će u radu pomagati i tim-menadžer kluba, što je funkcija koja u Crvenoj zvezdi do sada nije postojala. Bunjevčević je posredno potvrdio da će to biti njen nekadašnji prvotimac Bratislav Živković.


Ne odustajati od borbe za srpsku imovinu u Hrvatskoj\n10/07/2018 | 12:12 ⇒ 17:53 | Autor: SRNA\nAdvokat Ivan Simić smatra da ne treba odustati od borbe za srpsku imovinu u Hrvatskoj i da to pitanje treba proširiti bez obzira na neobičnu situaciju da pravo svojine, kao neprikosnovena civilizacijska tekovina, nema utemeljenje u odluci najviše sudske instance kakva je Evropski sud za ljudska prava u postupku između Srbije i Hrvatske.\nSrpska imovinaFoto: RTRS\nImovina Srbije i srpskih firmi u Hrvatskoj procjenjuje se na oko dvije milijarde evra.\nEvropski sud za ljudska prava u martu je proglasio nedopuštenom predstavku firme "Mladost turist" u slučaju potraživanja zemljišta i turističkih objekata u mjestu Tisno u Dalmaciji, što su vlasti u Zagrebu proslavile jer smatraju da će od sada svaki takav slučaj biti riješen pozitivno za Hrvatsku koja je srpsku imovinu prenijela u svoju državnu svojinu.\n"Ne ide nam u prilog ova poslednja odluka. Da li će ona imati domino efekat ne može niko da predvidi, ali možemo očekivati da će tako biti. Ostaje nam obraćanje i drugim relevantnim pravosudnim institucijama da se ukaže na postojanje tog nerješenog pitanja", objasnio je Simić.\nOn je naglasio da 25 godina nakon donošenja prvih opštih akata kojima je došlo do oduzimanja srpske imovine u Hrvatskoj, Evropski sud za ljudska prava svojom odlukom nije odgovorio da li je došlo do oduzimanja imovine, prenose beogradski mediji.\n"Praktično, Evropski sud za ljudska prava se zaklonio iza buduće neizvesne činjenice u vidu zaključenja bilateralnog sporazuma između zemlje rezidenta tražioca pravne zaštite i zemlje koja je donela opšte akte kojima se ta imovina oduzima", rekao je Simić.\nOn je naglasio da je tokom trajanja postupaka srpskih firmi "Mladost turist" i "Investbanka", koje potražuju imovinu u Hrvatskoj, bilo momenata kada je to pitanje moglo da eskalira i istakao da, nažalost, 2009 i 2010. godine tadašnje političke elite u Srbiji nisu prepoznale važnost ovog pitanja.\n"Tada je na dnevni red mogla da se stavi primjena sporazuma o sukcesiji, konkretno Aneksa G i da to bude prethodno pitanje za ulazak Hrvatske u EU", smatra Simić.\nTrenutno više od 60 firmi iz Srbije i BiH vodi skupe postupke pred hrvatskim sudovima koji donose odluke, ne obazirući se na Sporazum o sukcesiji kojim se Hrvatska obavezala da će priznati prava na imovinu i vratiti ta prava u prvobitno stanje kakvo je bilo na dan 31. decembra 1990. godine.


Milorad Dodik: Nema novog Vijeća ministara u septembru, možda naredne godine – Informer\nMilorad Dodik: Nema novog Vijeća ministara u septembru, možda naredne godine\nNije realno očekivati formiranje novog Vijeća ministara BiH u septembru ove godine, rekao je juče Milorad Dodik, predsjednik RS.\n“Ali je moguće da to bude do septembra naredne godine”, poručio je Dodik i dodao da će kao predstavnik najjače političke partije iz RS i predsjednik RS otići na svaki sastanak na kojem će biti riječi o formiranju Vijeća ministara, osim onih koje bi sazivao OHR ili strane ambasade.\n“Ja sam svoj kredit da sazivam sastanke ispucao kada sam pokušao da sazovem sastanak u Sarajevu u zgradi parlamenta, kada su došli predstavnici Hrvata, ali ne i predstavnici Bošnjaka, pa mi djeluje iluzorno da ih sada pozivam u Banjaluku”, rekao je Dodik.\nPonovio je stav da legitimnim predstavnicima Hrvata pripada pozicija predsjedavajućeg Vijeća ministara i još dva ministarstva, te da RS očekuje četiri ministarstva, od kojih je jedno Ministarstvo Inostranih poslova (MIP).\n“Ne ‘zakivamo’ sva četiri mjesta, nego tražimo da jedno od ta četiri bude MIP, ali za ostala tri mjesta bismo se dogovarali“, rekao je Dodik.\nZa početak septembra najavio je sastanak rukovodstava SNSD-a i SDS-a u vezi sa zajedničkom politikom na nivou BiH.\n“Na dnevnom redu će biti sva naša pitanja u vezi sa BiH. Biće i svi predstavnici RS u zajedničkim institucijama“, rekao je Dodik.\nIstakao je i da RS poštuje teritorijalni integritet BiH i njen međunarodni subjektivitet, ali kaže da je nezadovoljna svojim položajem u njoj, zbog čega će u septembru Narodnoj skupštini RS izložiti informaciju o tome koliko RS gubi zbog BiH i koliko je BiH košta. Rekao je i da iz Dejtonskog sporazuma proističe paritet naroda i entiteta u predstavljanju u zajedničkim institucijama, što sada neko želi da promijeni na štetu RS.\n“Promjena tih odnosa dugoročno šteti RS i RS neće ući u to “, poručio je.\nIstakao je i da ostaje pri tvrdnji da je BiH državna zajednica, iako je zbog te izjave bilo oštrih kritika na njegov račun.\n“BiH je sastavljena od dva entiteta i tri naroda, a ako je nešto sastavljeno, to je onda zajednica i to je moj odgovor na čestu polemiku o tome da se radi o urušavanju Dejtonskog sporazuma“, rekao je Dodik.\nObjašnjavajući zbog čega RS nije dala saglasnost za dodjelu sredstava iz pretpristupnih fondova EU za ovu godinu, rekao je da je RS nezadovoljna sa četiri projekta, čijim bi se implementiranjem, kako je pojasnio, jačala BiH kroz jačanje ili formiranje novih institucija.\nNaveo je da je u RS u toku trend smanjenja nezaposlenosti, a unutrašnji i vanjski dug RS, koji su, kako je rekao, najvećim dijelom nastali prije 1992. godine i kasnije, isplatama ratnih odšteta, su pod kontrolom i znatno ispod evropskih standarda zaduživanja.\n“Fizički obim industrijske proizvodnje u junu ove godine u odnosu na jun lani povećan je za 7,9 odsto, i to je najveće povećanje koje je RS imala u regionu”, rekao je Dodik te poručio da RS neće prihvatiti povećanje budžeta BiH ni za jedan fening.\nPolitičku i ekonomsku situaciju u RS Dodik je juče predstavio brigadnom generalu Geriju Hafmanu, novimenovanom komandatu NATO-a u BiH, naglasivši opredijeljenost Republike Srpske za očuvanje mira, stabilnosti i dosljedno poštovanje i sprovođenje slova Dejtonskog mirovnog sporazuma.\n“Nije šala, otvaramo predstavništvo”\nNijednog trenutka nismo se šalili da ćemo otvoriti predstavništvo RS u Sarajevu i mi ćemo to i učiniti, rekao je Milorad Dodik, predsjednik RS.\nKao razloge za otvaranje predstavništva naveo je potrebu koordinacije svih institucija RS koje se po bilo kojem osnovu pojavljuju u FBiH, kao i položaj Srba u FBiH, te neraščišćene dugove FBiH prema RS koji se odnose na dugovanje u Upravi za indirektno oporezivanje, i dug od oko 600 miliona maraka na ime penzionera koji su penziju zaradili na teritoriji FBiH, a žive u RS.\nNovac od presude za socijalno ugrožene\nKomentarišući presudu Osnovnog suda u Banjaluci, Milorad Dodik, predsjednik RS, kazao je da će novac od presude protiv Federalne televizije (FTV) biti uplaćen za potrebe socijalno ugroženih u FBiH. Dodik je tužio FTV zbog priloga od 14. januara 2008. u emisiji “60 minuta”, a dosuđeno je da mu autori i urednici emisije Bakir Hadžiomerović, Slobodan Vasković i Damir Kaletović isplate 5.000 maraka odštete.\n“Mislim da je pravo suda da presudi i ja to poštujem. Inače, svaka emisija ima po jednu tužbu“, rekao je Dodik.


SEEbiz.eu / RS / Brnabić: U medijima katastrofalno, ali pre 2014. bilo gore\nAna Brnabić mediji u Srbiji Vlada Srbije Verica Barać Mirko Cvetković Aleksandar Vučić Valjevo plus\nDatum objave: 26.10.2017. - 18:29:44\nBEOGRAD - Premijerka Ana Brnabić izjavila je u Skupštini da je situacija u medijima u Srbiji katastrofalna, ali da je do 2014. godine bila dva puta gora nego sada.\n"Vlada Aleksandra Vučića je prva vlada koja je svojevremeno usvojila set medijskih zakona kako bi se poboljšala medijska slika u Srbiji, upravo na zahtev medijskih udruženja", rekla je premijerka u delu sednice posvećenom odgovorima na poslanička pitanja.\nKako kaže, povlačenje države iz medija, prilagođavanje medija i opstanak medija na tržistu je vlada usvojla jer su se za to godinama zalagala medijska udruženja i asocijacije, "upravo oni koji sada kažu da država treba da pomaže medijima".\n"Čula sam nebrojeno puta da situacija u medijima nikada do sada u Srbiji nije bila gora. Danas je najgora, to čujem iz dana u dan", navela je Brnabićeva i rekla da je njena izjava iz Brisela da ima malo objektivnih medija u Srbiji naišla na veliku osudu, ali dodaje, "to nisu samo moji lični utisci".\nNa tragu izjava da je situacija u medijima gora nego ikada, premijerka je pročitala izveštaj Saveta za borbu protiv korupcije iz 2011. godine kada je na čelu tog tela bila Verica Barać, a predsednik vlade Mirko Cvetković.\n"Tu se navodi da je u tom periodu vršen snažan politički pritisak na medije i da je nad medijima uspostavljena potpuna kontrola. Dalje se navodi da više ne postoje mediji iz kojih građani mogu da dobiju potpune i objektivne informacije", rekla je Brnabićeva i dodala da je tada rečeno da "nema objektivnih medija", dok je ona rekla da ih "ima malo", što je izazvalo nesrazmerno veće napade.\nTakođe, Brnabićeva navodi i primer kada je Evropski parlament usvojio rezoluciju kojom "izražava zabrinutost zbog kontrole vlasti nad medijima".\nU toj rezoluciji, navodi premijerka, sporna je i privatizacija "Večernjih novosti", kao i napadi i pretnje novinarima i "onemogućavanje pristupa internetu za građane Srbije".\n"Sada kažete da je digitalizacija smešna, a mi barem želimo da damo internet svima", navodi Brnabićeva.\n"Tada su novinari u Srbiji opisani kao 'poniženi, ućutkani, osiromašeni'. Mi smo to zatekli i pokušavamo da rešimo", istakla je Brnabićeva.\n"Da ne idemo tako daleko u prošlost", kaže Brnabićeva i navodi primere iz 2003. godine kada je, kaže, predsednik "otvoreno vređao novinare i nazivao ih marginalnim pojavama"\n"Tada je gradonačelnik šutirao novinare, kada se uključio diorektno u jednu televizijsku emisiju i izvređao jednu novinarku u studiju. Posle toga je postao i ministar", podsetila je Brnabićeva.\n"Da ne idemo tako daleko u prošlost, u novembru 2014. smo imali ispad poslanika iz opozicije, kada je izneo niz uvreda, da se novinari mogu kupiti za 300 evra, da su ološ i da su zlo", navela je Brnabićeva.\nOna je navela i primer od pre malo više od mesec dana kada su "UNS, NUNS kritikovali jednog od lidera opozicije koji je vređao novinare iz Tanjuga, Bete, Foneta", rekla je Brnabićeva i dodala da jedan od lidera opozicije i otvoreno "deli medije na podobne i nepodobne".\n"Ja sam ponosna što sam premijer i što sam bila ministar u vladi Vučića koja je uvek pozivala sve novinare na sve događaje i uvek odgovarala na sva pitanja", rekla je Brnabićeva.\nOna je navela i da ne odbija sastanke sa predstavnicima bilo kojeg medijskog udruženja, kao i da će se sutra sastati sa predstavnicima lokalnog medija "Valjevo plus" koji su joj u pozivu rekli da imaju problema "jer su kritičnji prema vlasti".\n"Trudimo se da uradimo sve u isto vreme i zato je ovakva medijska slika u Srbiji, a ona je pre 2014. bila dva puta gora nego sada", zaključila je Brnabićeva.


Osnovni sud: PALA SVAKA DRUGA PRESUDA - Ulcinj info\nU Osnovnom sudu u Ulcinju je u parničnim predmetima tokom prošle godine ukinuto 52,9 odsto presuda, što znači da je svaka druga presuda pala na Višem sudu.\nPredsjednica Vrhovnog suda Crne Gore Vesna Medenica je ranije najavila da će „tamo gdje bude ukinuto više od 30 odsto presuda u posljednje dvije godine biti pokrenuti postupci za razrješenje sudija“.\nTo bi trebalo da znači da će se krajem septembra, kada će se razmatrati polugodišnji izvještaj o radu sudova u Crnoj Gori, ukazati na nužnost smjene nekih sudija u Osnovnom sudu u Ulcinju.\nPostupak razrješenja sudija moraju inicirati predsjednici sudova. Oni su u obavezi da analiziraju kvalitet rada svakog sudije pojedinačno i to svake druge godine.


Delta: Molovi prodati, porez će biti plaćen u Srbiji\nM. D. 10. februara 2016. 19:00\nKompanija Delta Holding potvrdila je danas da je prodala šoping-molove Delta Siti u Beogradu i Podgorici južnoafričkom investicionom fondu Hiprop, i tvrdi da će „svi postojeći porezi po osnovu prodaje šoping-molova biti plaćeni u Srbiji“.\nKompanija je saopštila da će novac dobijen od te prodaje investirati u nekretnine, agrar i dsitribuciju.\n„U najveće najavljene projekte: šoping-mol Delta planet, hotel InterContinental i novu poslovnu zgradu u Beogradu, Delta je spremna da, odmah nakon dobijanja građevinskih dozvola, uloži 250 miliona evra i time pruži novi podsticaj privredi Srbije“.\nHiprop Investments, najveći afrički fond specijalizovan za ulaganja u tržne centre, objavio je takođe na svom sajtu da je od srpske kompanije Delta ril estejt, koja je deo Delta holdinga, kupio tržne centre Delta Siti u Beogradu i Podgorici za 202,75 miliona evra.\nU kupovini su, kako se navodi na sajtu Hirpoa, učestvoval dva kupca – Hirpop, koji je postao vlasnik 60 odsto udela u oba tržna centra, dok je vlasnik preostalih 40 odsto kompanija „Homestead“, povezana sa Luisom Norvalom, jednim od direktora kompanije Hiprop.\nEvakuacija Delta Sitija: Dojava bila lažna, tržni centar ponovo…\nProdat Delta siti za 202,8 miliona dolara


IZABRANO NOVO RUKOVODSTVO KK RADNIK :: Semberija INFO ::\nNa Izbornoj skupštini Košarkaškog kluba ,,Radnik”, iz Bijeljine, izabrano je novo rukovodstvo kluba - predsjednik je Mladen Petrović, potpredsjednik Aleksandar Đurđević, predsjednik Skupštine Miodrag Stojanović, sportski direktor Vladimir Vulović, a direktor marketinga Vladimir Savić.\nKada je riječ o trenerskom kadru, na mjestu koordinatora za mlađe selekcije ostaje Igor Mihajlović, a povjerenje je ponovo ukazano i treneru prvog tima Vladimiru Radovanoviću.\nInteresantno je da kompletno novoizabrano rukovodstvo čine nekadašnji košarkaši, a većina njih nosila je upravo ,,Radnikov” dres.\n- Ciljevi kluba u narednom periodu su omasovljenje i pojačan stručni rad s mlađim kategorijama, poboljšanje klupske infrastrukture i što bolji plasman u svim takmičarskim selekcijama. Da bi se postigao što kvalitetniji razvoj mladih košarkaša, KK ,,Radnik” je već uspostavio saradnju sa Omladinskim košarkaškim klubom ,,Koš” iz Bijeljine i Košarkaškim klubom ,,Igokea” iz Laktaša.\nAmbicije seniorskog tima ,,Radnika”, koji se takmiči u Prvoj ligi Republike Srpske, jesu da se klub plasira u Premijer ligu i postane stabilan učesnik najvišeg ranga takmičenja u BiH – istakli su iz uprave bijeljinskog ,,Radnika”.


ZAKON O LIJEČENJU NEPLODNOSTI BIOMEDICINSKI POTPOMOGNUTOM OPLODNJOM: Federalno ministarstvo zdravstva nije donijelo pravilnik koji je potreban kako bi se Zakon mogao primjenjivati\nU Bosni i Hercegovini pravo na besplatnu vantjelesnu oplodnju zavisi od toga u kom entitetu i kantonu živite. U Republici Srpskoj ćete imati tri u potpunosti refundirane oplodnje, FBiH vam neće osigurati nijednu, no kantoni odnosno općine hoće nešto.\nPrije dvije godine je u Federalnom parlamentu konačno usvojen Zakon o liječenju neplodnosti biomedicinski potpomognutom oplodnjom. No, do danas Vlada, odnosno Federalno ministarstvo zdravstva nije donijelo Pravilnik koji je potreban kako bi se Zakon mogao primjenjivati.\nPrema tom Zakonu, koji je bez Pravilnika doslovno "mrtvo slovo na papiru", pravo na ovakvo liječenje, a na teret obaveznog zdravstvenog osiguranja, imaju žene do navršene 42. godine života. Međutim, entitet će finansirati u potpunosti samo prvi pokušaj i još četiri pokušaja bi finansirao 50 posto.\nKada je ova problematika u pitanju Kanton Sarajevo je svijetla tačka u Federaciji BiH s obzirom na to da se broj finansiranih tretmana popeo s dva na pet, no samo jedan pokušaj Zavod zdravstvenog osiguranja KS finansira u potpunosti, preostala četiri finansira polovicu ukupnog iznosa od 4.000KM. Također, jedan je od rijetkih kantona koji je dobnu granicu pomjerio do 43. godine.\nZavod zdravstvenog osiguranja prvi pokušaj vantjelesne oplodnje refundira sa 3.000KM, a drugi sa 2.000KM. U Zeničko-dobojskom kantonu refundira se prvi pokušaj, u cijelom iznosu.\nOstvarivanje prava na vantjelesnu oplodnju je u Republici Srpskoj definisano Pravilnikom o sadržaju, obimu i načinu ostvarivanja prava na zdravstvenu zaštitu. U ovom entitetu Fond zdravstvenog osiguranja u potpunosti finansira tri pokušaja vantjelesne oplodnje, odnosno kompletnu proceduru koja uključuje dijagnostiku, terapiju i sam postupak što košta 5.500KM po jednoj proceduri.\nInteresantno je i to da u Republici Srpskoj ne postoji dobno ograničenje žene koja može dobiti besplatan postupak vantjelesne oplodnje, a iz entitetskog fonda kažu da su po tome "među rijetkima u zemljama regiona s obzirom na to da je većinom gornja starosna granica 42. godine".\nRazlike u pravilniku o potpomognutoj oplodnji su dovele i do toga da se mnogi građani iz Federacije BiH žele prijaviti na zdravstveno osiguranje Republike Srpske kako bi ostvarili ovo pravo.\nInteresantno je i da Fond zdravstvenog osiguranja RS refundira troškove vantjelesne oplodnje i svojim osiguranicima koji iz određenih razloga to moraju uraditi u inostranstvu.\nZavod zdravstvenog osiguranja i reosiguranja FBiH je u punoj cijeni finansirao ukupno šest humanih reprodukcija za osobe sa invaliditetom tokom prošle godine, a u skladu s Odlukom o utvrđivanju prioritetnih vertikalnih programa. Njihove reprodukcije su finansirane iz sredstava Federalnog fonda solidarnosti.\n"Osim 'humane reprodukcije za osobe sa invaliditetom' Zavod zdravstvenog osiguranja i reosiguranaj FBiH ne finansira ostale slučajeve liječenja neplodnosti biomedicinski potpomognutom oplodnjom", kazali su iz ovog Zavoda. Do podataka o finansiranim potpomognutim oplodnjama u kantonima nije jednostavno doći s obzirom na veliki broj različitih nadležnih institucija.\nFond zdravstvenog osiguranja RS je u 2019. godini odobrio 630 zahtjeva za potpuno finansiranje vantjelesne oplodnje od čega je 300 odobreno za prvi pokušaj, 200 za drugi i 130 za treći. Godišnji trošak FZO RS za ovakvo finansiranje je otprilike 2,5 miliona KM.\n"Od 2017. godine smo počeli finansirati i novu uslugu, a to je čuvanje embriona na dvije godine što su ranije naši osiguranici morali da plaćaju sami", rekli su iz Fonda.\nPeriod od 4. do 10. novembra Evropa posvjećuje ovom problemu s obzirom na to da je to Sedmica podizanja svijesti o plodnosti. U ovom periodu oni govore o brojnim mogućnostima koji danas postoje, stereotipima, problemima sa kojima se suočavaju ili mogu suočiti parovi koji ne mogu imati djecu.\nU isto vrijeme BiH čak ne govori ni o tome da li imamo pravo na besplatno liječenje neplodnosti. To je posebno poražavajuće u kontekstu negativnog trenda u kom se BiH već neko vrijeme nalazi, a to je pad nataliteta i loše prognoze kada su u pitanju novorođenčad.\nZašto smo dozvolili da u 21. vijeku pravo na zdravlje zavisi od volje onih koji donose odluke je samo naš problem, kao što je naš problem i da li ćemo dozvoliti da o tome nešto kažemo samo jednu sedmicu u godini, i to ukoliko tu temu pandemija ne skloni sa stola.\nIZVOR: Vebsajt Klix, 29.11.2020.


Anonimizacija podataka u sudskim odlukama – panel diskusija u Novom Sadu | Partneri Srbija\nHome › VESTI › Privatnost › Anonimizacija podataka u sudskim odlukama – panel diskusija u Novom Sadu\nBy Partneri • 11. фебруар 2016.\nPartneri za demokratske promene Srbija (Partneri Srbija) 9. februara 2016. u Novom Sadu organizovali su panel diskusiju „Transparentnost i privatnost u sudskim odlukama“. Panel diskusija organizovana je u okviru istoimenog projekta koji podržava USAID Projekat za reformu pravosuđa i odgovornu vlast (JRGA).\nDogađaju je prisustvovalo ukupno 17 učesnika, među kojima su predstavnici osnovnih, viših, apelacionih, privrednih i prekršajnih sudova, javnih tužilaštava, medija i advokature.\nU uvodnom delu panel diskusije tim istraživača Partnera Srbija predstavio je nalaze i rezultate analize „Anonimizacija podataka u sudskim odlukama u Srbiji – ka usaglašenim pravilima i praksi“. U nastavku događaja profesor Dejan Milenković i advokat Jugoslav Tintor predstavili su Radnu verziju Modela pravilnika o standardima anonimizacije podataka u sudskim odlukama (Model pravilnika), koju je izradila Ekspertska radna grupa formirana u okviru projekta, a koju sačinjavaju predstavnici udruženja sudija, javnih tužilaca, novinara i pravosudnih savetnika, kao i predstavnici advokature, civilnog društva i akademske zajednice.\nU završnom delu događaja, učesnici su predstavili svoja iskustva o ostvarivanju pristupa javnosti sudskim odlukama i izneli komentare, kao i predloge za unapređenje sadržaja Modela pravilnika.\nPristup javnosti sudskim odlukama predstavlja mehanizam za ostvarivanje transparentnosti rada sudske grane vlasti, čime se unapređuje poverenje javnosti u rad pravosuđa. No, osim što sudske odluke nesumnjvo predstavljaju informacije kojima javnost treba da ima pristup, u mnogim pravnim sistemima, među kojima je i Srbija, ustanovljena su pravila zaštite podataka o ličnosti, koja se odnose i na podatke sadržane u sudskim odlukama. Opšti cilj projekta u okviru kojeg je organizovana panel diskusija je unapređenje pristupa javnosti sudskim odlukama uz istovremeno poštovanje standarda zaštite privatnosti.\nNa osnovu prikupljenih komentara na panel diskusijama, Ekspertska radna grupa će izraditi finalnu verziju Modela pravilnika koja će biti upućena relevantnim pravosudnim organima na usvajanje, sa ciljem usaglašavanja prakse anonimizacije podataka u sudskim odlukama u celokupnoj mreži sudova u Srbiji.\nCategorised in: Privatnost, Transparentnost i privatnost u sudskim odlukama\n« O postupanju po novom Zakonu o inspekcijskom nadzoru, obučeno još 43 inspektora\nPrezentacija Regionalnog E-learning programa u Sarajevu »


"Vršački vinogradi" zaštićeni od odlaska u stečaj i blokade računa\nOdlukom Agencije za privatizaciju, "Vršački vinogradi" više nisu firma u restrukturiranju, kako saznaju "Novosti", znači da ova će firma do kraja godine (možda i duže) i dalje biti zaštićena od odlaska u stečaj i blokade računa od poverilaca. Sindikalci "Vinograda", koji zastupaju ideju da ova firma treba da ostane u većinskom vlasništvu države (72 odsto kapitala), zadovoljni su ovakvom odlukom.\nIzuzećem iz programa restrukturiranja "Vinogradi" će ponovo moći otvoreno tržišno da posluju i da budu kreditno sposobni, što znači da ćemo moći da obnovimo mehanizaciju i podignemo firmu na profitabilan nivo. Ovo je prvi korak ka ozdravljenju - smatra Jon Popov, predsednik sindikata "Nezavisnost" te vršačke firme.\nMeđutim, da li je to baš tako, pokazaće se u narednom periodu. Istina, ova firma u poslednje dve godine posluje na pozitivnoj nuli, što znači da bi uz nova ulaganja lako mogla da se postavi na noge, ali se to pozitivno poslovanje ne vidi u zvaničnim knjigama. Glavni razlog tome su višemilionski dugovi, koje su im za samo tri godine neodgovornog poslovanja (2006-2009) ostavili bivši vlasnici - TUP "Rodić MB KO", "Vinoprodukt - Čoka" i "Šećer i Šafer".\nStari repovi vuku i nove strahove da im se ne ponovi slična sudbina, pa u ovoj firmi sa zebnjom iščekuju novog vlasnika, koji im je, kažu, neophodan. Do 15. septembra je rok za dostavljanje pisama o namerama Agenciji za privatizaciju, posle čega će se pristupiti prodaji "Vinograda", najverovatnije nadmetanjem, s obzirom na to da ima više interesenata.\n- Dok se na višem nivou rešava najvažnije pitanje za nas, pitanje novog vlasnika, mi moramo da mislimo o tome kako da nabavimo novac za berbu grožđa, koja je već počela. Za taj posao nam treba oko 400.000 evra, što uopšte nije mala suma, pogotovo kada se zna da sav novac obezbeđujemo u hodu isključivo od prodaje vina. Nemamo pomoć države, a ni banaka, koje nam nisu odobrile kredite, iako smo im dali čvrste garancije. Nažalost, mislim da ni ovo izuzeće iz programa restrukturiranja neće promeniti stvari na tom planu - rekao nam je Dejan Nestorov, komercijalni direktor "Vinograda".\nU međuvremenu, berba ranih sorti grožđa u "Vršačkim vinogradima" počela je kasnije nego obično - tek 2. septembra - i trajala je samo taj dan, zbog lošeg vremena. Kako nam je rekao Nestorov, uprkos lošoj godini prinos je dobar, pa je do sada ubrano 7,5 tona muskat otonela. Čim vreme to bude dozvolilo, braće se i sorte šasla, šardone i beli burgundac, a pitanje je da li će hamburg, koji se najviše prodaje na tradicionalnoj vršačkom manifestaciji "Dani berbe grožđa" (19-21. septembar), stići za berbu do tog datuma.\nPopović opet zainteresovan\nKako nezvanično saznaju "Novosti", ponude je dosad poslala jedna italijanska firma iz Padove, koja se bavi istom delatnošću, kao i vršački preduzetnik Milan Popović, koji je i 2012. godine želeo da kupi ovu firmu i u nju dodatno uloži 10 mil EUR, ali se zatim povukao.\nVrednost upola manja\nProcenjena vrednost "Vršačkih vinograda", koji imaju oko 1.700 hektara vinograda i podrum kapaciteta 34,2 mil EUR litara, je 29,5 mil EUR. Kako nam je rečeno, početna cena ove firme bi prilikom prodaje trebalo da bude 50 odsto od procenjene, dakle oko 14,75 mil EUR.\nEmirati bliži Surčinu od Nemaca - Ko je zainteresovan za kupovinu beogradskog aerodroma "Nikola Tesl\nKo će biti novi vlasnik beogradskog aerodroma "Nikola Tesla" pitanje je kojim se ovih dana bave slovenački mediji, nakon što je ljubljanska vazdušna luka prodata nemačkoj kompaniji Fraport. Po ljubljanskim izveštajima, "Fraport" je zainteresovan i za "Teslu", čime bi kompletirao regionalni portfolio aerodroma u svom vlasništvu koji bi se protezao od Ljubljane, preko Beograda pa do Sofije.\nMeđutim, uprkos tome što se Vlada Srbije odavno ovim povodom nije zvanično oglašavala, gotovo je sigurno da će umesto Nemaca u Surčin (po drugi put) doći Arapi.\nNakon što je "Etihad", avio-gigant iz Ujedinjenih Arapskih Emirata, preuzeo manjinski paket, ali i kompletno upravljanje "Jat Airways", koji je preimenovan u "Air Serbia", objavljeno je da su kompanije iz te zemlje zainteresovane da preuzmu i sam aerodrom. S obzirom na sve dosadašnje najave investicija iz UAE, ovo nikog nije začudilo. Prema dosadašnjim informacijama, Vlada Srbije ipak nije spremna da aerodrom proda, kao što su to uradili Slovenci, već da ga investitoru da pod koncesiju na najverovatnije 20 godina, tokom kojih bi on imao pravo da ubire sav prihod. Zauzvrat, država bi zahtevala da ulagač u Surčinu izgradi drugu pistu, treći terminal koji bi koristila isključivo "Air Serbia", obnovi prvi terminal, izgradi hotel i najveći regionalni kargo centar. Ukupan iznos ovih investicija bi bio oko 1 mlrd EUR.\nRadi jasnijeg uvida u odnos veličina, ceo ljubljanski aerodrom "Fraportu" je prodat za 234,4 mil EUR.\nPrema ranijim navodima, građevinski gigant "Arabtec" je zainteresovan da preuzme na sebe realizaciju ovakvog aranžmana, zajedno sa još jednom kompanijom iz Emirata, čije ime nije objavljeno. Ovi investitori su letos već bili u Vladi Srbije na inicijalnim pregovorima oko mogućeg koncesionog ugovora, zbog čega eventualni pokušaj Fraporta da se "umeša" u posao oko preuzimanja "Nikole Tesle" i to klasičnom kupovinom aerodroma, ne deluje izgledno.\nS druge strane, prodaja aerodroma Emiratima, u situaciji kada je vodeći avio-prevoznik u državi već pod upravom kompanije iz te države, zasigurno neće naići na podršku na Zapadu, gde se već kritički gleda na prodaju "Jata" "Etihadu". Tome zasigurno doprinosi i to što je nakon formiranja "Air Serbia"-e, koja beleži odlične poslovne rezultate, aerodrom "Nikola Tesla" podigao cenu taksi za niskotarifne prevoznike za čak 40%, što je navelo čelnike mađarskog "Wizz Air" da sasvim otvoreno optuže beogradsku vazdušnu luku da radi u interesu "Air Serbia"-e, a na štetu "lou-kost" kompanija. "Wizz Air" je u međuvremenu ukinuo linije za Oslo i Brisel, a posle njega su i brojni drugi niskotarifni prevoznici odlučili ili da odu iz Srbije ili da ukinu pojedine linije i smanje obim saobraćaja. Između ostalog, to su učinili "EasyJet", "Germanwings" i "Norvegian", mada bar u određenim slučajevima razlozi nisu bili vezani za odnos aerodroma i nacionalnog avio-prevoznika.\nKonsultant za strana ulaganja Milan Kovačević smatra da Srbija uopšte ne treba da prodaje beogradski aerodrom, jer on već sada pozitivno posluje, već da bi trebalo da postavi profesionalni menadžment, koji će unaprediti poslovanje i tako pribaviti sredstva za eventualna proširenja i unapređenja.\n- Najgore bi bilo kada bi se aerodrom prodao suvlasniku "Air Serbia"-e, jer bi to štetilo ostalim avio-kompanijama ili bi se barem stekao utisak da to njima šteti ili da može da im šteti - tvrdi Kovačević.\nUpitan da li bi se isti argumenti primenjivali i da je, na primer, "Lufthanse" kupila "Jat", a "Fraport" kupio aerodrom, Kovačević nema dileme.\n- Ja bih se bunio. I tada bih se bunio kao i sada, jer aerodrom može da se razvija samo ako svima pruža usluge pod istim uslovima. Ovako će se uvek pronaći način da se pomogne "Air Serbia", a ako se to i ne dogodi, ostale avio-kompanije će sigurno verovati da će aerodrom hteti da pronađe način da pomogne nacionalnom prevozniku - tvrdi Kovačević.\nOvaj stručnjak smatra da ne bi bilo dobro ni da se "Fraportu" proda aerodrom, kao što su to uradile slovenačke vlasti, jer smatra da je "Nikola Tesla" već sada uspešan aerodrom, kojem nije potrebna dogradnja kapaciteta "kada ni ovi nisu do kraja iskorišteni".\n- U svakom slučaju, ako se išta bude prodavalo, neophodno je da to bude urađeno uz potpuno javni tender - kaže Kovačević, koji dodaje da veruje da će uprkos ovim argumentima, Vlada ipak prodati aerodrom, kao i što će prodati "sve što može".\nBeogradski aerodrom "Nikola Tesla" u prvoj polovini ove godine ostvario je rast broja usluženih putnika od 32%, pošto je preko njega letelo skoro dva miliona putnika. Ovakvom rezultatu ponajviše je doprinelo bolje poslovanje "Air Serbia", čijim avionima je prevezeno čak 70% više ljudi nego u prvoj polovini prošle godine, uz ostvarenje rasta prihoda od preko 80%.\nU Er Srbiji i Etihadu zaposleno više od 600 ljudi iz Srbije\nPartnerstvo "Air Serbia"-e sa "Etihad Airways" iz Ujedinjenih Arapskih Emirata omogućilo je radna mesta za više od 600 državljana Srbije, saopštila je danas ta kompanija. Kako se navodi, više od 300 građana Srbije zaposleno je u "Etihad Airways", a mogućnosti za zapošljavanje otvaraju nove perspektive i za mlade odabrane za diplomski program menadžmenta. Precizira se da je u Etihadu posao našlo blizu 200 članova posade, četiri pilota, 30 radnika za rad sa putnicima na aerodromu i više od 70 ljudi koji radi na korporativnim pozicijama u raznim sektorima te kompanije.\nU prvoj polovini ove godine u "Etihad Airways" se zaposlilo 300 profesionalaca, većina u komercijalnoj delatnosti. Ta avio-kompanija ima 50 oglašenih slobodnih radnih mesta, a u toku je proces zapošljavanja pilota i kabinskog osoblja.


Pariški simbol zatvoren za turiste: Opet katanac na Ajfelovom tornju? - BIGportal.ba\n5 Decembra, 2019 5 Decembra, 2019 076\nZatvoren je i železnički i metro saobraćaj, a na pariskom aerodromu Orli otkazano je 20 odsto letova, preenosi AP. Mnogi građani koriste električne bicikle i skutere, a vlasti su zabranile protetste na Jelisejskim poljima, oko predsedničke palate i oko katedrale Notrdam.\nŠirom Francuske hiljade građana u crvenim prslucima sindikata maršira kroz gradove od Marseja na Meditersasnkoj obali do Lila na severu. Ovo je jedan od najvećih protesta zaposlenih u javnom sektoru širom zemlje u poslednjih više decenija.


Početna Vesti Blog Prva diskoteka na Balkanu otvorena je pre 54 godine u Beogradu\nPrva diskoteka u Srbiji i na Balkanu, otvorena je pre 54 godine u Beogradu, u gradu za kog mnogi kažu da je “grad koji nikada ne spava”.\nU kući koja je pripadala političaru i diplomati Jevremu Grujiću, godinu dana ranije, u podrumu zgrade na adresi Svetogorska 17, grupa mladih ljudi se okupljala kod njegovog praunuka Lazara Šećerovića, da sluša ploče.\nIpak, kako su takva druženja postala učestalija, podrum je dobio drugu namenu i tako postao diskoteka pod nazivom “Kod Laze Šećera”. Diskoteku su osnovali Milan Šećerović, Saša Nikolić i Brana Samardžić, po ugovoru na parisku diskoteku “Castel”, koja postoji i danas. Kako u to vreme, nije bilo moguće postati privatni vlasnik, diskoteka je otvorena pod pokroviteljstvom Košarkaškog Kluba Crvena Zvezda.\nIznutra je bila dekorisana tapetama, imala je nekoliko separea, šank, a najviše su se čuli zvuci tadašnje strane muzike koja je nabavljana u Londonu i Parizu.\nŽurevi i večernja okupljanja predstavljali su novinu u društvenim shvatanjima; na primer, devojke su mogle da dolaze same, da se zabavljaju i igraju, bez muške pratnje. Mnogi smatraju da se upravo tada prvi put pojavio koncept da se mladi okupljaju na jednom mestu, gde se druže, plešu,…\nSamom otvaranju tog aprila 1967. godine, prisustvovali su i novinari, zatim čitava trupa pozorišta Atelje 212, ali i dosta mladih.\n“Diskoteka kod Laze” je bila centar noćnog života i obavezna stanica velikih svetskih zvezda poput Omara Šarifa, Marize Berenson, Alena Delona i drugih, koje su u to vreme posećivale Beograd.\nLjubitelji igre i muzike mogli su da se okupljaju u diskoteci, od 18:30h do ponoći svakog dana, a ulaz je bio slobodan. Ipak, dešavalo se i neretko da se zabava posle ponoći preseli i u stan iznad, u kom je živeo Lazar Šećeranović.\nMeđutim, gradom su počele da kruže loše priče za diskoteku, koja je, kako su je osuđivali “rušila moral socijalističke omladine”, pa sve i do komentara da je to “sedište CIA i špijuna”.\nUpravo iz tih razloga, diskoteka nije dugo “poživela”, pa je posle godinu dana, na posebnoj sednici Vrhovnog Saveta Odbrane SFRJ, doneta je odluka da se diskoteka zatvori jer “kvari naprednu socijalističku omladinu”.\nNakon skoro pola veka, na istom mestu otvorena je diksoteka “Šećer“, koja iako egzistirajući u duhu današnjeg vremena, predstavlja izvesnu evokaciju na nekadašnju prvu diskoteku u Beogradu.\nPhotos: Dom Jevrema Grujića\nPUTEMDom Jevrema Grujića\ndiskoteka kod Laze\nkod laze šećera\nPrethodni tekstLovefest 2021 će biti održan!\nSledeći tekstU američkim državama puni stadioni i noćni klubovi


Info027 - Obuka nezaposlenih – šansa za posao\nZavršena berba višnje\nDevet nagrada za Prokupčane u Lebanu\nOdržana sednica SO Prokuplje\nObuka nezaposlenih – šansa za posao\nsreda, jul 06 2016\nPredsednik Opštine Prokuplje Aleksandar Simonović, generalni direktor Kompanije LEONI Klemens Saks i direktor NSZ Prokuplje Milutin Kostić potpisali su ugovor na osnovu kojeg će 80 lica sa evedincije nezaposlenih pohađati obuku za rad u ovoj kompaniji.\n- Kao odgovorna vlast trudimo se da smanjimo nezaposlenost u opštini Prokuplje, borimo se za očuvanje svakog radnog mesta, kao i za otvaranje novih. Ovo je veoma dobar put za zapošljavanje radnika, zato smo za obuku nezaposlenih izdvojili 2,5 miliona dinara, rekao je Simonović i dodao da će u narednih mesec dana lokalna samouprava obezbediti sredstva za obuku još 250 lica, što znači da će do kraja godine u Kompaniji LEONI oko 300 nezaposlenih završiti obuku i dobiti sertifikate za rad u ovoj fabrici.\nSimonović je naglasio da izuzetno ceni i poštuje to što je ova velika kompanija otvorila svoje pogone u Prokuplju i postala najveći privredni subjekat u opštini.\n- Naš zajednički cilj je da obezbedimo što povoljniji poslovni ambijent, kako bi ova kompanija nastavila uspešno da posluje i širi svoje proizvodne kapacitete i na taj način smanjimo broj nezaposlenih na teritoriji opštine Prokuplje.\nDirektor Kompanije LEONI Klemens Saks je istakao da ovaj privredni subjekat ne samo što ima tendenciju da širi kapacitete u Prokuplju, već ima nameru da pogone otvara i širom Srbije. Klemens je najavio da će pored 350 novozaposlenih u ovoj godini, u prokupačkom pogonu i u prvoj polovini naredne godine biti zaposleno još toliko radnika.\nTreba reći da obuka lica za rad u Kompaniji LEONI traje šest meseci, da su sa evidencije za nezaposlene i da tokom obuke dobijaju sredstva za topli obrok i troškove prevoza. Oni koji tokom obuke pokažu najbolje rezultate imaju šansu da dobiju i stalno zaposlenje u ovoj fabrici.\nViše iz ove kategorije « Završena berba višnje\tObeležen Dan ustanka »\nUsred Prokuplja napao čoveka, a onda i policajce! novembar 22, 2017 0\nVečita dilema: Živeti za posao ili raditi za život? novembar 22, 2017 0\nSredstva ministarstva za brigu o starima novembar 22, 2017 0\nKupovina na odloženo plaćanje novembar 22, 2017 0\nVetar: 11.27 km/h


EK: Situacija sa Fejsbukom u Evropi drugačija nego u Australiji | Nova Ekonomija\nZemlje Evropske unije nisu suočene sa istom situacijom kao Australija, gde je Fejsbuk blokirao sav medijski sadržaj sa svoje platforme, zbog novih pravila o autorskim pravima koja štite izdavače u Evropi, piše Euractiv.\nPortparol Evropske komisije odbio je da komentariše potez Fejsbuka u Australiji rekavši da je "situacija u Evropskoj uniji drugačija".\n"Reforma autorskih prava - koja treba da se prenese u zakon do 7. juna 2021. godine - već počinje da donosi konkretne rezultate za evropski medijski sektor, što dokazuje nedavna najava sporazuma između Gugla i izdavača u Francuskoj", rekao je on.\nSpor između Australije i Fejsbuka usredsređen je na planirani australijski zakon po kom bi tehnološke kompanije lokalnim medijima morale da plaćaju za vesti koje prikazuju na svojim platformama.\nIako je Australija malo tržište, regulatori širom sveta pažljivo prate situaciju i to bi mogao biti test za veće globalno nastojanje da se primoraju internet giganti da veći deo prihoda podele sa dobavljačima sadržaja.\nPrema strožim pravilima EU o autorskim pravima, tehnološke kompanije će morati da potpišu ugovore o licenci sa muzičarima, izvođačima, autorima, izdavačima vesti i novinarima da bi koristili njihov sadržaj.\nStav Evropske komisije je da "štampa i kvalitetno novinarstvo nisu besplatni", pa Direktiva o autorskim pravima stvara uslov za fer pregovaranje između izdavača i tehnoloških kompanija.\nFejsbuk onemogućio čitanje i deljenje vesti u Australiji


Konaković /Ponuda Srebrene maline bila je kafanska, nema je u protokolu FUCZ! / Radio Sarajevo\n20. 05. 2020. u 15:22:00 B. T.\nPrivremeni odbor Doma naroda Parlamenta Federacije, koji je formiran da utvrdi činjenice o nabavci 100 respiratora iz Kine okončao je današnja saslušanja. Zvanični zaključci bit će sačinjeni narednih dana.\nObraćajući se novinarima poslije sjednice, član Odbora Elmedin Konaković kazao je kazao je da im je direktor Agencije za lijekove Aleksandar Zolak kazao kako Srebrena malina nije bila jedina koja je dobila privremenu dozvolu za uvoz.\n"Ono što je meni "zazvonilo" od direktora - on kaže da je predlagao Federalnoj upravi civilne zaštite da ne komplikuju i da taj uvoz izvrši neko ko to može, ali da FUCZ na to nije pristala, nego je insistirala da to bude upravo Srebrena malina", kazao je Konaković.\nGovoreći o tome kako je prvo potpisan ugovor, a Srebrena malina naknadno dobila dozvolu za uvoz, Konaković kaže da je sve to sporno, da se ugovor koji je FUCZ potpisala sa Srebrenom malinom i deponovala ga u banku, a za koji danas kažu da je falsifikovan, otvara "kutija novih pitanja, kojima se zapravo potvrđuje namjera šta su ovi ljudi htjeli da urade".\n"S druge strane, ima nekoliko drugih, dodatnih informacija. Ima ta neka famozna sjednica od 1. aprila, na koju se Federalna uprava civilne zaštite poziva. Oni tvrde da je na toj telefonskoj sjednici u Štabu donesena odluka o nabavci respiratora. Kada smo malo detaljnije pogledali, nije tačno, nego je donesena odluka o nabavci medicinske opreme. Samo je Solak onda mogao smisliti da se tu mislilo na respiratore, odabrati Srebrenu malinu i dovesti cijeli proces do kraja. Oni su 27. dobili dozvolu, a ugovor je nekoliko sedmica prije toga bio potpisan, tako da s aspekta prikupljenih informacija, vrlo sumnjivo, suspektno i ono što plaši sve nas jeste sporost institucija", kazao je Konaković.\nKonaković je kazao da je im je na na sjednici pojašnjeno da nema specifikacije za nabaku respiratora.\n"Poredajte hronološki: Nema nikakve specifikacije, niti izražene potrebe bilo koga za nabavkom baš respiratora. Drugo, ne postoji ni odluka Federalnog štaba o nabavci respiratora. To je ta famozna sjednica od 1. aprila, oni su je održali iz dva dijela, telefonom su nešto popodne donijeli odluku o nabaci medicinske opreme, ne specificirajućui da su to respiratori, a kamo li kako treba da tehnički izgledaju. Jako bitna činjenica, što nam je potvrdio Mustafa Kadribegović iz FUCZ, jeste da nema protokolisane ponude Srebrene maline. FUCZ u svojoj knjizi protokola ne posjeduje ponudu Srebrene maline! To je ponuda kafanska, jaranska, drugarska, negdje nekome iz ruke u ruku...Sve to nema, a respiratori su plaćeni i kupljeni", kazao je Konaković.\nOn je kazao da samo mjesec dana traje rješenje koje je dobila Srebrena malina, tako da ono ističe 27 maja.\n"Ako za sedam dana ne stigne preostalih 20 respiratora, oni moraju dobiti novo rješenje. To je novi zaplet u aferi Srebrena malina", kazao je Konaković.\nTagovi: Elmedin Konaković Parlament FBiH Srebrena malina respiratori\nAfere / Kadribegović odgovorio gdje je 80 respiratora iz Kine i šta će biti s njima


Mobiteli nas odaju a mi o tome nemamo pojma | ➎\nka5an 18 Novembra, 2016 Naslovna Nema komentara\nJedan kineski proizvođač telefona ugradio je „backdoor“ opciju tajno, na čak 700 miliona Android uređaja koji se već nalaze u upotrebi. Tajna opcija primorava telefon da šalje skrivene poruke i „signale“ svaki treći dan (svakih 72 sata) u Kinu, u centar tog proizvođača. Situacija je već stigla do nadležnih organa u Kini koji se bave ovim slučajem, a sudski i istražni organi širom sveta već pokreću tužbe i planiraju da „raskrinkaju“ ovaj špijunski sistem.\nZbog toga je mala kineska kompanija, koju je za izradu softvera angažovao veliki kineski klijent, čiji se identitet još uvijek ne otkriva, unajmio advokatski tim, koji pokušava da „koriguje“ stvar i koji je u prvom saopštenju objelodanio da je namjera bila da se softver „raširi“ po Kini, ne za svjetsko tržište. To im nikad nije bila namjera, kažu…\nPrvi veći proizvođač koji je reagovao najavom tužbe i zakrpom je BLU, Android brend iz SAD (Majami), koji je otkrio „backdoor“ na čak 120.000 svojih telefona. U otklanjanju špijunskog softvera pomogla je Kryptowire kompanija iz Virdžinije, koja je prva i otkrila ovaj problem. Ta kompanija navodi da je isti problem otkriven na nekoliko telefona koji se prodaju svuda, pa i u SAD, a dostupni su i u online prodaji, recimo u Amazon i BestBuy ponudi. Kryptowire navodi da je problem prvo pronađen na modelu BLU R1 HD.\n„Backdoor“ rupa „usisava“ podatke korisnika, kakvi su SMS poruke, imenik, lista poziva, stanje uređaja i sistemske informacije i šalje ih u bazu. Šangajska mala kompanija Adups Technology Company pomogla je u razvoju ovog softvera za kineskog proizvođača, kako bi on mogao da špijunira navike svojih korisnika.\nPrema informacijama koje je kompanija Adups Technology Company dostavila sudu, softver se nalazi na preko 70 posto aktivnih uređaja, a kompanija koja ga je pustila na telefone ima kancelarije u Tokiju, Šenženu, Šangaju, Pekingu, Nju Delhiju i Majamiju. Broj „zaraženih“ uređaja je oko 700 miliona, uključujući telefone, ali i sve Android i druge Android uređaje (smart sat, smart TV, smart tabla…).\nNijedna od kompanija povezanih sa ovim slučajem nije rekla koja kompanija je proizvođač „backdoor“ programa, ali se sumnja na jednu od velikih, koja se bavi isključivo sklapanjem uređaja, objavio je britanski Daily Mail.


Nemačka kompanija "B+B Thermo-Technik GmbH" za proizvodnju termotehničkih senzora, otvorila je fabriku u Subotici, koja će, zaposliti 100 radnika.\nKako je predsednik pokrajinske vlade Igor Mirović istakao, Nemačka prednjači u ulaganjima na teritoriji AP Vojvodine i to je veoma važno, što zbog zapošljavanja ljudi, što zbog tehnologije koja stiže sa nemačkim kompanijama.\n"Nemačka ulaganja u AP Vojvodini dostigla su 1,4 milijarde evra, a trenutno radi oko 50 nemačkih kompanija koje zapošljavaju više od 60.000 radnika u našoj zemlji, a od toga 22.000 radnika u AP Vojvodini", istakao je Mirović, prenosi RTV.\nGradonačelnik Subotice Bogdan Laban rekao je da i ova godina protiče u jačanju privredne saradnje sa Nemačkom i zahvalio svim investitorima koji ulažu u Subotici, jer u Industrijskoj zoni radi 6. 000 radnika.\nDirektor "B+B Sensor Solutions d.o.o" u Subotici Danijel Špehar izjavio je da su, dolaskom u Srbiju, u AP Vojvodinu, otvorene mnoge poslovne mogućnosti i pružena prilika za upoznavanje mladih stručnjaka koje ima Srbija, a u planu je i premeštanje proizvodnih linija iz Kine u našu zemlju.


Promocija filma "Visit Zemun"\nNaslovna » Izlasci » Film » Promocija filma „Visit Zemun“\nPromocija filma „Visit Zemun“\nNeko drugi 8. april 2016. Film Postavite komentar\nU gornjem foajeu zdanja opštine Zemun u ponedeljak, 11. aprila od 13.00, biće predstavljen promotivni film o Zemunu „Visit Zemun“.\nMladi autori Aleksandra Petrović i Branislav Plavšić, uz podršku Opštine Zemun, a u saradnji sa kompanijom First Production, osmislili su i snimili kratak turistički film.\nFilm „Visit Zemun“ nosi poruku kosmopolitizma i promoviše Zemun kao turističku destinaciju na Dunavu, sa bogatom kulturnom baštinom i istorijom koja se čita sa ostataka tvrđave, sa zvonika i ikonostasa, fasada i kaldrme.\nMladi autori uspeli su da oslikaju šarm i duh Zemuna, njegovu autentičnost, a pozivnica da se poseti Zemun vidi se u svakom osmehu prolaznika. (Beoinfo)\nTagovifilm opština zemun turizam visit zemun zemun\nPrethodni Viteška straža na Beogradskoj tvrđavi\nSledeći Novobeogradski festival mladih ispred TC „Merkator“


1. ISO 45001:2018 standard pomaže organizacijama da se usklade sa svim važećim zakonskim propisima i regulativama\nNaravno da se za organizaciju podrazumeva da će ispoštovati sve zakonske regulative i pravilnike u domenu zdravlja i zaštite na radu, ali da li je organizacija sigurna da je sve zakonske regulative identifikovala?\nJedna od najvećih prednosti koja može proisteći iz primene ISO 45001:2018 - sistem upravljanja bezbednošću i zdravljem na radu, je pružanje okvira za praćenje, identifikovanje i usklađivanje sa svim zakonskim regulativima i ugovorenim zahtevima koje se primenjuju na sve procese u Vašoj organizaciji.\nISO 45001:2018 je tu da pomogne da Vaše poslovanje uskladite sa svim važećim zakonima i pravilnicima, što za cilj nema samo da spreči povrede zaposlenih, nego i da izbegnete novčane kazne zbog nepoštovanja propisa.\n2. Poboljšava kredibilet i ugled Vaše organizacije\nVaše ugovorne obaveze možda ne uključuju zahteve za sistemom upravljanja bezbednošću i zdravljem na radu, ali mnogi klijenti i strateški partneri osećaju dozu sigurnosti kada znaju da njihov dobavljač/partner ima uspostavljen sistem menadžmenta bezbednošću i zdravljem na radu.\nZa Vaše zainteresovane strane to može značiti da imaju mnogo manji rizik od kašnjenja isporuke proizvoda, koje su uslovljene nemarnošću i neodgovornošću zaposlenih. Zakonom propisane novčane kazne se samim tim izbegavaju, što znatno utiče na povećanje imidža Vaše organizacije.\nISO 45001:2018 - sistem upravljanja bezbednošću i zdravljem na radu - pokazuje brigu o zaposlenima.\n3. Smanjuje fluktuaciju zaposlenih\nUkoliko je Vaša organizacija prepoznatljiva po tome da brine o bezbednosti i zdravlju svojih zaposlenih u radnom okruženju, Vaši zaposleni će želeti tu i da ostanu.\nZaposleni, pa i sama organizacija, neće imati samo korist od bezbednog radnog okruženja, već će težiti da se bezbednost radnog okruženja kontinuirano unapređuje i poboljšava.\nDobro obučeni zaposleni, kojima je probuđena svest o potrebi očuvanja bezbednosti i zdravlja na radu, doneće Vam korist u domenu uštede troškova, iz razloga što je zadržavanje zaposlenih mnogo jeftinije od zapošljavanja i obuke novih radnika.\n4. Unapređuje sve poslovne procese\nKontinuirano poboljšavanje je sastavni deo ISO 45001:2018 standarda, koje Vašoj organizaciji služi za poboljšanje svih poslovnih procesa. Uključivanjem zaposlenih u unapređenje poslovnih procesa, možete uštedeti na vremenu i resursima potrebnim za realizaciju poslovnih aktivnosti.\nZaključak je da, implementacija ISO 45001:2018 - sistem upravljanja bezbednošću i zdravljem na radu, stvara zdravo i bezbedno poslovno okruženje, a zaposlenima (kao i svim zainteresovanim stranama) dajete do znanja da su oni na prvom mestu.